text:
Igyus, mmi-s n ugellid n Watinay, yunag akken ad yissin ddunit, ur d-yezzi ara. Yerğa-t baba-s acḥal iseggasen, ulac. Yiwen ur yeẓri anida yella. Maca asmi d-tewweḍ lgirra Yer tmurt n Watinay, yekker ugellid-ines yuzen ineglusen[1] akken ad nadin Yef ugeldun Yigyus.
Ineglusen-nni ṭṭfen abrid, bdan ttnadin Yef Yigyus. Nudan nudan almi d asmi t-ufan. Ufan-t yettidir deg yiwet n tmurt, ufan-t yuY yelli-s n ugellid n tmurt-nni, yerna yela yid-es aqcic iwumi i isemma Tiziyus.
Ageldun Yiglus yesunebg s ineglusen-nni i s-yuzen baba-s. Iga-yasen tameYra, ččan, swan, syen sakkin, isteqsa-ten ayYer d-usan ad t-wallin.
Inṭeq-d yiwen deg ineglusen-nni, yenna-yas : "Ay ageldun Yigyus, Atinay, tamurt-ik, attan di yir tagnitt. Baba-k, am akken teẓriḍ, tura wesser, ur yezmir ara ad yennaY. Γef wayagi i Y-d-yuzen Yur-ek. Yessaram ad tkecmeḍ Yer tmurt-ik, akken ad tennaYeḍ fell-as."
Ageldun Yigyus, imi yesla akken, yexsef wudem-is. Maca issefk-as ad yekcem Yer tmurt n baba-s. Isawel-as udasem[2]. Maca zwar ad yeṭṭef aYerabu ara t-yawin Yer tmurt-is, yerfed di teftist yiwen wedYaY annect-ilat, yeffer seddaw-as afruy d tṣandayin, yerra fell-asen adYaY-nni, dYa yenna-yas i tmeṭṭut-is : "Ur ẓriY ara acḥal ara tekk lgirra. Maca m ur d-zziY ara, asmi ara yawweḍ mm-i Tiziyus d ilemẓi, awwi-t-id Yer teftist-agi, inna-s ad yeqleb adYaY-agi, ad d-yeddem ayen freY seddaw-as, tineḍ-as ad n-iṛuḥ Yur-i Yer Watinay."
Ageldun Yigyus yesuden tameṭṭut-is, yulli Yef uYerabu bu wamat amellal, yeṭṭef abris Yer tmurt n baba-s.
Yezri acḥal d aseggas d Yigyus ur d-yezzi ara. Ma d mmi-s-nni, Tiziyus, winna akkenni yeğğa d lufan, yewweḍ d ilemẓi.
Yiwen wass, tewwi-t yemma-s Yer teftist-nni anda yeṭṭef wergaz-is Yigyus aYerabu i t-yewwin Yer lgirra, tesken-as yiwen wedYaY annect-ilat, tenna-yas : "A mm-i, ma yella tzemreḍ ad tqelbeḍ adYaY-agi, ad feṛḥeY yis-ek aṭas. Ad feṛḥeY yis-ek, imi d ayen, tewḍeḍ d argaz, tzemreḍ ad tinigeḍ."
Tiziyus yekker-as i wedYaY-nni, yeddeggir-it, yeddeggir-it, almi t-yeqleb, dYa yufa seddaw-as afruy d tṣandayin. yeddem-iten-id, yeqqen tiṣandayin-nni, yebges s wefruy-nni, dYa yuYal-d s axxam, netta, akkd yemma-s akken ad iheggi inig-ines, win ara t-yawin Yer tmurt n Watinay.
Tiziyus yekker ad yinig Yef udaṛ, tetṭef deg-s yemma-s akken ad yeṭṭef aYerabu, imi iberdan n uḍar ččuṛen d tixeftin : imakaren, lewḥuc... win k-izeglen, ad k-yeṭṭef wayeḍ. Maca Tiziyus yugi, yenna-yas i yemma-s : "D acu ara s-yini baba asmi ara isel s mmi-s yefrenabrid isehlen."
DYa yekker iṛuḥ Yef uḍar. Iteddu yettargu. Yettargu ad yeg ayen iga Hiṛakles.
***
Abrid yeṭṭef Tiziyus yezger i yedurar, ifran d teẓgwa. Iteddu, iteddu almi yewweḍ Yer tebburt n yiwet n teẓgi, anda yella yiwen umakar. Amakar-agi yeffer sufella n ttejṛa, yettṛağğu-t s udebbuz n wiran[3]. Akken kan yewweḍ Tiziyus Yer ddaw ttejṛa-nni, dYa amakar-nni ijelb-ed Yur-es, yebYa ad t-yezwi.
Ixeẓr-it Tiziyus, yenna-yas : "TeYliḍ-d swaswa kan. Ad iḥwiğğeY adebbuz-nni-inek akken ad snegreY yes-s imkeṛḍen d lewḥuc yexlan iberdan."
Amakar-nni iwesee s udebbuz-nni-ines akken ad t-iwwet dYa Tiziyus yekna-yas, ijebd-d afruy-ines, dYa yenYa-t. Yewwi adebbuz n umakar-nni, dYa ikemmel abrid-is.
Deg webrid, Tiziyus yemlal-d aṭas n imakaren, maca yesneger-iten. Mi yeeya wefruy, am Hiṛakles, ad yerfed adebbuz-nni n wiran. Ulac akk win i selken deg wefus-is. Imesbriden d imanagen feṛḥen akk s wayen iga. Nnan-as akka tura nezmer ad ninig di talwit.
Maca Tiziyus ur yeẓri ara d acu i t-yeggunin, imi zwar ad yawweḍ Yer tčiṭa n Watinay, yezwer-as-d ucacfal Pṛukustes. Pṛukustes, netta, ur d-yezwaray ara i iminigen d imesbriden s wefruy deg wefus, maca yettmaggar-iten s wezmumeg, innecd-iten Yer wexxam-is.
Akken kan iwala Tiziyus, yezmumeg-as, inecd-it s axxam akken ad yesgunfu ciṭuḥ. YesYim-it, yefka yečča, yeswa, yuYal yenna-yas : "Ara ttwalliY deg-k tserdeḍ, ma tuYeḍ-iyi d awal, ad teqqim kan ad tenseḍ iḍ-agi Yur-i, azekka sakkin, ad tkemmleḍ abrid-ik. Qqim, Yur-i sin inammuyen[4]."
S tidett, Pṛukustes Yur-es sin inammuyen, yiwen d amecṭuḥ, wayeḍ d ameqran. Maca yettak-asen i inebgawen-is inammuyen ur sen-nlaqen ara. Amdan amecṭuḥ yettak-as anammu ameqran; amdan ameqran, yettak-as anammu amecṭuḥ. Syen sakkin, ad yerfed acaqqur, akken ad yegzem ayen izaden i wemdan-nni ameqran akken ad d-yezg i unammu-nni amecṭuḥ; neYad yejbed amdan amecṭuḥ, akken ad d-yezg i unammu-nni ameqran. S kra n iminig yensan Yer Pṛukustes, ur t-id-yufi ara wass.
Pṛukustes, imi iwala Tiziyus d amdan ameqran, dYa iga akka yefka-yas anammu-nni amecṭuḥ. Maca Tiziyus akken kan iwalla akkenni, yuki. Yenna-yas i Pṛukustes : "xaṭi". Yenna-yas : "D keččini ara yegnen deg unammu-yagi amecṭuḥ. Pṛukustes yerra iman-is yeqbel. Akken kan yezdew Yef unammu-nni amecṭuḥ, dYa Tiziyus yesnesr-ed deg wammas-is afruy, dYa yesafeg-as aqerru.
Tiziyus ikemmel abrid Yer tčiṭa n Watinay. Deg imiren ulac akk d acu i d-yemlal deg webrid. Itezzi deg izenqan n Watinay, yettawi yettara, yettwali ixxamen... lYaci d-yettemlil ttxezziṛen-t kan. Netta yella tafekka-ines meṛṛa tulli-tt takka, temYi-t-id tamart, rnu amzur-ines yegma almi s-idel tuyat. Imi wallan adebbuz-nni d-yewwi yid-es, wehmen. Ma d Tiziyus, netta, iteddu kan. Iteddu iteddu almi yewweḍ Yer wades n Apullun, anda yuffa imeṣwaten xeddmen. Imeṣwaten-nni, akken kan t-wallan, bdan ttkelixen fell-as, ma d netta, ur sen-yerri ara akk awal. Yuẓa Yer-sen, yuffa sin yezgaren, ttwaqnen Yer deffir yiwet n tcaṛit annect-ila-tt. Iga akka yebra i izgaren-nni, yerfed tacaṛit-nni, dYa yewwet imaṣwaten-nni yes-s. LYaci-nni yellan dinna, imi t-wallan akkenni, wehmen, maca ugaden-t. Sersen kan iqurray-nsen, ṭṭfen imawen-nsen.
Tiziyus, imi yewweḍ Yer ufali[5] n ugellid n Watinay, yufa mgaggin, zdat n tebburt, aṭas n lYaci. Yufa-ten ttmeslayen Yef baba-s, agellid Yigyus. LYaci-nni rfan Yef ugellid-nnsen d ayen kan. Imi ass-nni d ass i deg yessunefk i imezdaY n tčiṭa n Watinay ad aznen 7 yelmeẓyen d 7 telmeẓyen i Minuṭur[6], atiras[7] n Hiṛakliyun. D tagi i d tatalast neY ṭṭlaba i deg tettwalas tčiṭa n Watinay. Imi yal mara d-zzin 9 iseggasen, ad kkren Itinayen ad as-aznen i utiras n Hiṛaklyun ilmeẓyen d telmeẓyin akken ad ten-yečč.
Atiras Minuṭur annect-ilat. Γur-es tafekka, deg yidmaren d asawen d azger, deg yidmaren d akessar d amdan.
***
Yiwen wass, Minuṣ, agellid n Hiṛaklyun, yuzen mmi-s Yer wuraren n Watinay. Deg uraren-nni, mmi-s n ugellid Minuṣ yugar akk ilmeẓyen n Watinay, yessaweḍ maḍi almi yecqarew ageldun Yigyus, mmi-s n ugellid n Watinay. Maca yenYa-t uneggaru-yagi. DYa tekker lgirra ger tgelda n Watinay d tin n Hiṛaklyun. Minuṣ yuzen taflut[8]-ines Yer Watinay. Ur tmul ara imilisen n Hiṛaklyun ṭṭfen tamurt n Watinay. DYa deg imiren, ṭṭfen deg-sen, yal 9 iseggasen, issefk i Yitaniyen ad zznen 7 yelmeẓyen d 7 telmeẓyin Yer Hiṛaklyun, akken ad ten-yečč utiras Minuṭur.
Minuṭur, yettwaḥbes deg yiwen ulbrun[9], seddaw tmurt.
Degmi i yufa Tiziyus, zdat n tebburt n Ufali n baba-s, agdud yerfa. Yerfa Yef ugellid Yigyus imi yeqbel ad yazen ilmeẓyen d telmeẓyin itinayen i utiras n Hiṛaklyun. Tiziyus yufa ger wegdud-nni, yufa inimiken n baba, ttmeslayen i wegdud, ttuYun, qqaren-as : "AyYer akka ? AyYer ara yazen arraw-nneY Yer lmut ? Teqqur tasa-ines. Ur s-d-tecqiara di tesfi-nneY, nekni, imi netta ur yeli ara dderya."
Maca Yas akkenni lYaci-nni d-yusan rfan, ddmen-d ad gen tasYart, akken ad wallin anwi ara aznen i utiras n Hiṛaklyun. Wid tezgel tesYart kecmen s ixxamen-nsen, ma d wid tḥuzza, widak ara iṛuḥen d asfel, qqimen dinna, ggunin zdat n tebburt n ufali n ugellid Yigyus.
Tiziyus ieedda ger lYaci-nni, yesla-yasen d acu i ttmeslayen. Ssyen sakkin, yekcem Yer wexxam n baba-s, yerra iman-is d iminig, yesuter akken ad iwali agellid Yigyus, maca ur s-yenna d mmi-s.
Agellid Yigyus, imi t-iwala, ur t-yeeqil ara. Maca yenna-yas : "Terziḍ-d fell-aY deg wass amcum, ay abeṛṛani. Γef akka ttwalliY yegmeḍ wansi d-tusiḍ. Ur teẓriḍ tadyant i daY-yuYen. Ammer teẓriḍ, ur umineY ara d akken ad d-taseḍ Yer Watinay."
Yenna-yas Tiziyus : "S tidett, yegmeḍ wansi d-ussiY. Maca ssneY tadyant ken-yuYen. UssiY-d akken ad k-eiwneY. Anef-iyi, ay agellid, ad dduY d wid ara tazneḍ d asfel Yer ulbrun n Minuṭur. Anef-iyi, ttxil-ek, ad dduY yid-sen !"
Agellid Yigyus imuqel ilemẓi-nni, yewhem : "S tidett-ik, triḍ akken ad tṛuḥeḍ Yer ulbrun n Minuṭur ? Teemdeḍ ad tefkeḍ d asfel tudert-ik ?"
Tiziyus yenna-yas : "Ma yella tunfeḍ-iyi ad dduY, ad k-iniY, ay agellid, d Miniṭur ara yemmten, mačči d nekkini. In-iyi-d kan ma yella ad iyi-tanfeḍ ad dduY d yiseflen-agi ara s-taznem, ssyen sakkin, ad k-d-iniY anwa nekkini."
Agellid Yigyus yesenhez aqerruy-is. Yenna-yas : "Ih." - Akken s-d-yenna ih, Tiziyus yuẓa Yer-s, yesken-as i tiṣandayin-ines d wefruy-ines, dYa allen n ugellid Yigyus ččuṛent-d d imeṭṭawen, akkenni yeẓẓel Yer-s iYallen-is : "Mazal d-ufiY mmi, atan diYen ad iyi-ṛuḥ."
Maca ur yezmir ara ad yuYal deg wawal-is.
Di tčiṭa n Watinay yeffeY wawal. Akken ma llan Itinayen, ḥaca Yef wannect-agi i ttmeslayen : yusa-d mmi-s n ugellid, yusa-d akken ad ineY Minuṭur."
Imi refden yiseflen-nni akken ad inigen Yer Hiṛaklyun, ddan yid-sen lYaci Yer lpuṛ. Tilawin ssudunent afruy n Tiziyus, irgazen ttcekkiṛen-t, ma d agellid Yigyus, tezza tasa-ines Yef mmi-s. Maca imi t-yesuden, yenna-yas : "Nek ara tettwalliḍ deg-i d awessur. Ad geY Yef yiwen wamat n uYeṛabu ara ken-yawin yiwen ubilum[10] d amellal, ma d wayeḍ d aberkan. Im ara t-inigem, ad terrem i waḍu aberkan, maca m ara d-tezzim, ma yella tenYiḍ Minuṭur, err-as-d i waḍu abilum amellal. Akken mara k-in-walliY s lebeid, ad ẓreY d akken tenYiḍ Minuṭur."
Ssyen sakkin, yunf-as yulli d yemdukkal-is Yef uYeṛabu.
Akken kan yeqlae uYeṛabu-nni, Tiziyus iga i waḍu abilum-nni aberkan, nesren Yef waman, dYa lYaci-nni d ugellid-nsen uYalen Yer yexxamen-nsen. Maca i tikelt tamezwarut, kecmen Yer yexxamen-nsen s usirem.
***
Γef rrif n tegzirt n Hiṛaklyun, Minuṣ, lwacul-ines d yemdukkal-nsen ggunin-ten di lpuṛ. AYeṛabu bu ubilum aberkan yeḥbes, dYa ṣubben-d deg-s Tiziyus d yiseflen-nni. Minuṣ akken kan iwala ageldun Tiziyus, iwala-t amek i iteddu, ieeql-it.
Tiziyus yuẓa Yer ugellid Minuṣ, ibed zdat-es, imuql-it Yer wallen, yenna-yas : Ammer anda s-tettYileḍ ussiY-d akken ad eelfeY s weksum-iw Minuṭur. UssiY-d akken ad t-nYeY. UssiY-d akken ad kkseY tatalast n tmurt-iw."
Agellid Minuṣ yezmumeg-as, yenna-yas : "Ma yella tgiḍ ayagi d-tenniḍ akka, ad wen-rreY tilleli-nwen, ad wen-sefḍeY tatalast-nwen."
Aṛyana, yelli-s n ugellid Minuṣ, dinna i tella. Tesmuzgut i wayen ttmeslayen baba-s d ilemẓi-nni atinayi. Maca deg wakken s-yeeğeb ilemẓi-nni, tṛesa allen-is deg-s, tegguma ad s-tebru. Imi m-sefṛaqen, tekcem s axxam, tegguma ad tettu udem n ilemẓi-nni atinayi. IYaḍ-itt d ayen kan. Degmi i tra ad t-teiwen, imi teẓra d akken ma yella ur t-teawen ara, ḥaca lmut ara yemmet.
Aṛyana, deg wakken tra ad tefdu tudert i Tiziyus, Teqqim almi d-yeYli yiḍ, tekker deg usu-s, telsa iceṭṭiḍen-is, teffeY deg ufali, d abrid Yer lḥebs, anda ttwaḥebsen yelmeẓyen-nni n Watinay. Ilemẓyen-nni, deg wakken eyan, wwten-tt akk d iḍeṣ, ar Tiziyus, netta yegguma ad yeṭṭes. Aṛyana telli tabburt n lḥebs-nni s tuffra, tsawel-as i Tiziyus. Tiziyus, netta, yella yettṛağğu aeiwen Yer tgennawt, maca attan tusa-d s wudem n tgeldunt.
Aṛyana tmuqel Tiziyus, tenna-yas s ucebbecbec : "ẒriY triḍ ad tenYeḍ Minuṭur, maca ad k-yaear akken ad tenYeḍ weḥd-ek. Degmi i k-d-wwiY takurt n lxiḍ. Akken kan ara tkecmeḍ Yer ulbrun n Minuṭur, qqen ixef n lxiḍ-agi Yer tgejdit tamezwarut, tjebded-t. Ḍelq-as deg webrid. Yerna diYenna ur tezmireḍ ara ad tenYeḍ Minuṭur s ufruy n menwalla. Atan wefruy amagusi[11]. Ma yella tessawḍeḍ tenYid-t, syen sakkin, seḍfr-d lxiḍ-nni, akken ad d-tafeḍ abrid n tufYa."
Akken kan s-tenna akken Aṛyana i Tiziyus, dYa tenser akken di ṭṭlam n yiḍ. Ammer ukkan ur s-teğği ara afruy d tkurt n lxiḍ, tilli Tiziyus ad yeskideb allen-is, ad yeggal d akken ar werğin tt-iwalla, neY ahat maḍi, d targit i tt-yurga.
***
Azekka-nni, akken kan yulli wass, usan-d ieessasen n lḥebs-nni llin-asen tibbura i yelmeẓyen-nni itinayen, wwin-ten Yer ulbrun n Minuṭur, akken ad ten-yečč. Ilemẓyen-nni ṣṣubben iqurray-nsen, tilmeẓyin-nni ttrunt, ma d Tiziyus, netta, yezdi lqed-is, iteddu am ugeldun Yer lmut. Yeffer seddaw ddil-ines afruy-nni d tkurt n lxiḍ-nni s-tefka Aṛyana, iteddu yettak ifadden i yemdukkal-is, yeqqar-asen : "Ur ttagadut !"
Tiziyus d yelmeẓyen-nni kecmen Yer daxel n ulbrun-nni n Miniṭur, bdan tikli. Albrun-nni yeṭṭulem, yerna yezzi am wezrem. Yeččuṛ d ṭurnat d tisga. Akken kan ten-tefka tebburt Yer daxel, yekker Tiziyus yenna-yasen i imedukkal-nni-ines : "Ffret dagi rrif n tebburt, ad kecmeY kan weḥd-i." - DYa yenser weḥd-es deg imi n ulbrun-nni. Yebda yettnadi Yef utiras Minuṭur. Akken s-tenna akken Aṛyana, akken kan yekcem, yeqqen ixef n lxiḍ n tkurt-nni s-tefka akkenni Yer yiwet n tgejdit, dYa yebda iberru i lxiḍ. Albrun-nni yebna-t Didalus. Tiziyus yuffa-d iman-is s daxel n ṭṭlam d tsusmi. Ad s-tiniḍ d aẓekka. Γas akkenni Tiziyus, yessufeY abrid. Sdaxel n ulbrun-nni llant zeYnenat, imi t-wallant, ugadent, dYa bdan ttuYunt, ttferfirent, kkatent-t s aqerru. Yezger yiwet n texxamt, leḥyuḍ n texxamt-nni frurin-d akk Yer lqaea; imi taxxamt-nni yetteedday-as ciṭuḥ n yiṭij. Syen sakkin, yeffeY Yer texxamt tis-snat, anda d-ttraḥen umačča d tYamalt. Yiwen n tsusmi. Tiziyus isel ḥaca i kra n iYerdayen, ttawin ttaran ger iḍarren-is, ttuYun, zwar ad tteṭṭfen d tarewla Yer daxel n texjiḍin-nsen. Tiziyus iteddu, cwiṭ kan akka ad t-id-iḥaz s udem uzeṭṭa n tissist. Iteddu, iberru i lxiḍ-nni, tidi tettqiṭir deg wenyir-is, iteddu iteddu almi d-yufa iman-is deg yiwen ukulwaṛ d aYezfan, d usrid, dYa idfeṛ-it.
Cwiṭ akka, ata ieedda-d yiṭij, dYa iwala Yer leḥyuḍ n ukulwaṛ idammen, maca qquren. Cwiṭ akka diYen, atan issuY wayen, ad s-tiniḍ d ssieqa i d-yewten Yer daxel n ulbrun-nni. Tiziyus isnesr-d deg wamas-is afruy-nni s-tefka Aṛyana, dYa yuẓa Yer wanda akkenni d-yusa usuYu-nni. Iteddu Yer-s, maca ṣṣut-nni yettalli, ad s-tiniḍ d ilel i d-yeqqersen neY d igenni i d-yeYlin fell-as. Tigejda d leḥyuḍ n ukulwaṛ-nni bdan ttembiwilen, ma d akal, iḥulfa-yas ireggel ger iḍarren-is. D nnger n ddunit !
Tiziyus iteddu s uxatel, ieus iman-is. Maca yeffel kan i yiwet n ṭurna, dYa iwala Minuṭur. Di tfekka-ines d amdan, ma d aqerru-ines d aṭuṛu. Yerna anect-ilat. Deg wanzar-ines ttefYen-d ijajiḥen, ha d izegzawen, ha d iweṛaYen. YettefY-d deg imi-s d tebbura n wanzar-ines nnefs d mseblu. Maca yal tikelt mara d-issuḍ Minuṭur Tiziyus, ad s-yeknu. Ad yerwel Yer wanda ur yezmir ara ad t-iḥaz. YuYal yettak iffasen-is, yeččuṛen d acabuY, akken ad t-id-yeṭṭef, akken ad yeskerfi, maca Tiziyus ikennu-yas, atan yuzzel Yer deffir-es, atan Yer deffir-es, yeqqim Minuṭur itezzi kan, ur yeẓri ara akk anda ara t-yaf. Cwiṭ akka, Tiziyus igubeṛ-it akken iwata, dYa yessenta-yas afruy-nni amagusi deg wul.
Minuṭur, akken kan yečča tiyita, issuY, dYa yeYli Yer lqaea. Tiziyus iḥulfa i lqaea tergagi. Ad s-tiniḍ d znezla i iwwten. Di beṛṛa, yal tamaṭ terra-d ṣṣut, tenna : "Ahu !" : iberdan, tiẓegwa, isaffen, ifran... Ilmeẓyen-nni yeddan d Tiziyus, widak-nni yeğğa Yef yimi n tebburt n ulbrun, imi sslan, ur uminen ara imeẓẓaY-nsen.
Yiwen yenna-yas : "Minuṭur yenYa Tiziyus." - DYa ikcem-iten uferfur. Bdan targaggit. Ttṛağğun nuba-nsen.
Tiziyus, akken kan yenYa Minuṭur, dYa iḍefr-d lxiḍ-nni n Aṛyana, almi d-yewweḍ Yer yemdukkal-is. Uzzlen Yer, ssudnen-t akk. Feṛḥen imi t-walan. Feṛḥen am wid d-yettwaksen di lmut. Maca ur uḥtamen ara, ur ẓrin ma di lqaea d teffeY neY deg igenni i d-teYli, ufan-d iman-nsen zdat tgeldunt Aṛyana, i sen-yennan : "Ḍeffeṛt-iyi-d. Γiwlet. Baba ifaq eewneY-ken. Yerfa, degmi yettu ayen i wen-iṛeggem. Γiwlet, tazzla Yer uYeṛabu zwar ad d-yebru i imilisen-ines fell-awen."
Aṛyana tezwar, Tiziyus d yelmeẓyen-nni n Watinay ḍeffṛen-tt s deffir. FfYen-d deg ulbrun-nni n Minuṭur, d tazzla Yer yilel. Mazal yuki ugellid Minuṣ s wayen i iḍerrun, aYeṛabu-nni yella yakkan yeṭṭef abrid Yer tmurt n Tziyus.
***
AYeṛabu-nni iteddu iteddu almi d tigzirt n Nakṣus. DYa Tiziyus, Aṛyana d yelmeẓyen-nni n Watinay rsen-d Yer lqaea akken ad sgunfun. Aṛyana tgen, dYa turga : twalla agennaw Dyuniẓus, yugi-yas ad teğğ tigzirt n Nakṣus. Imi ira ad tt-yaY. Aṛyana teqbel.
Tiziyus d yemdukkal-is, akken refden ad ṛuḥen, ullin s aYeṛabu akken ad kecmen Yer tmurt-nsen, Aṛyana tugi ad teddu. Tiziyus, degmi yugad ad yesneYni igennawnen, yeğğa tageldunt-nni di tegzirt n Nakṣus. Maca Tiziyus d yemdukkal-is ḥeznen d ayen kan. Ran ad tt-awin yid-sen Yer Watinay. Deg wakken nuYnan, ttun ur beddlen ara abilum i uYerabu-nsen.
Agellid Yigyus, netta yettṛağğu melmi ara d-yezzi mmi-s. Yuyes ad t-iwalli. Yerfed, netta d wegdud-ines, ṛuḥen Yer lpuṛ n Watinay, ttṛağğun melmi ara d-iḍil uYeṛabu n Tiziyus d yemdukkal-is. Cwiṭ akka, ata iban-d. Yettaẓ-d Yer lpuṛ, almi d-banen ibilumen-ines.
Akken kan iwalla ugellid Yigyus abilum-nni aberkan, Yef yiwef n wamat n uYeṛabu, yefhem d akken yemmut mmi-s. Amek ara yexdem ugellid Yigyus, yulli Yef yiwen yefri annect-ilat, dYa iḍegger iman-is Yer yilel. DYa deg wass-nni, ilel n Tegrikt, sseman-as ilel n Yigyus.
Tiziyus yerra ilmeẓyen-nni d-yerra yid-es i yimawlan-nsen. Maca netta, yufa-d baba-s yemmut.
Akken s-d-rrant lemwaji tafekka n baba-s, yekker Tiziyus ineṭṭel-it, yerna deg wass-nni yesnulfa-d uraren i lmend n wayen yeḍran asmi d-yezzi di Hiṛaklyun Yer Watinay.
Agdud atinayi yettru aṭas Yef ugellid-ines, maca yefṛeḥ aṭas diYen imi iwalla mmi-s Tiziyus yeṭṭef amkan-is, yuYal d a gellid fell-as. Tasṭurya n Watinay tenna d akken agellid Tiziyus isers-d talwit ger Yegrikkiyen, isfeḍ tamurt deg imakaren d at tmegraḍ, yerna yesnulfa-yasen-d leqwanen yelhan.
Atah wamek d-yekkes Tiziyus tamurt-ines di lqid n Hiṛaklyun. Ssyen sakkin, yessuli, di Atinay, tagelda yebnan Yef tmusni d tlelli.
Notes
[1]Aneglus/Ineglusen : du grec Agglos/Messager(s)
[2]Adasem : du grec Desmos/Devoir.
[3] Iran : du grec Airain/Airain. 3a : Certains étymologistes kabyles expliquent le nom de Tizi n Wiran (Un village en Kabylie) par Cime ou Colline des lions. Au singulier Ayrad/Lion donne au pluriel Iraten comme dans At Yiraten/Les Lions. Le mot Iran (au pluriel) peut signifier aussi les les Extrémités, du mot iri/l'extrémité, ce qui nous donnera pour Tizi n wiran, la Cime ou la Colline des extrémités. Ou bien, troisièmme possibilité, le nom de Tizi n Wiran pourrait aussi signifier la Cime ou la Colline d'airain.
[4] Anammu/Inammuyen : du grec Anammu/Lit, d'où peut-être le mot arabe Nnawm/Sommeil.
[5]Afali/Ifaliyen : du grec Palati/Palais.
[6]Minuṭur: Minotauros/Minotaure : monstre fabuleux moitié Taureau, moitié homme.
[7]Atiras/Itirasen : du grec Téras/Monstre.
[8] Taflut : du françqis Flotte.
[9]Albrun/Ilbrunen : du grec Laburinthos/Labyrinthe(s).
[10] Abilum/Ibilumen : du latin Velum/Voile(s)
[11] Amagusi : du latin Magicae/Magique.


c: text/html

text:
Tadiwennit akked Said Ould Oulhadj
Tasekla ablug : Mi ara yettwali mass Said Ould Oulhadj Yer lemri, d acu i yettwali ?
Said Ould Oulhadj : Ur skidibeY ara fell-ak di lemri ttwaliY deg yiman-iw leḥnana s yiwen wawal.
Tira d tamara ?
Tira, Yur-i, d attekki di lebni n kra donc d lwağeb.
D acu i izemren ad idegger amdan Yer tira n tmedyazt ? DYa kečč si tama-k ḥku-aY-d ma tecfiḍ Yef usefru inek amezwaru ?
Ayen yettdeggiren amdan ad yexdem tamedyazt, ttwaliY d akken, yezmar ad yili yewret di jeddi-s neY di baba-s neY yiwen di tfamilt-is. NeY ahat yella win ieacen tamḥeqranit, anect-n daY yessawaḍ Yer usefruy, ad nẓer kan di temYarin nneY n zik neY di leibad ieacen lgirra-nni gar-aY d uṛumi. Ayen iyi-ienan nekkini llant akk deg-i; ma d lwirata yella jeddi-s n yemma d amedyaz isem-is Sidi Yusef Ulefqi. Yerna tamYart n yemma daYen, ad tt-idker Rebbi s lxir, tessen aṭas n yisefra n zik. Si lğiha nniḍen zemreY ad d-iniY daYen eaceY tamḥeqranit imi nekk d awḥid, ur seiY ara atmaten. DaYen ayen yeenan baba ur yelli ara leedel gar-as d watmaten-is, anect-a akk yeqqim-iyi-d deg wallaY-iw d akken lukan seiY atmaten tili ad yili leedel, dYa asefru amezwaru i uriY uqmaY d taYect n leYna qqareY di le refrain :
"Allah allah nessusem tasusmi ur deg telli ssekra
Allah alah nettwaḍlem Yas akken ur nexdim kra"
Ma tebYid ar sdat ad ak-in-aruY asefru s lekmal-is.
Amedyaz yezmer ad d-yawi kra n ubeddel deg umaḍal ?
Maelum amedyaz yezmer ad d-yawi abeddel deg umaḍal. Imedyaten aṭas i yellan Yef waya-agi. D acu i yeğğan taqbaylit mazal-itt teṭṭef xas ieedda fell-as geddac d imnekcam ula d wagad id-yewwin ddin lislam is i yefraḥ uqbayli neY umaziY sxedmen-t wid it-id-yewwin akken ad rẓen tamaziYt, yerna ddin lislam d win iceğeen akk lluYat di ddunit, maena akka. Deg ucrured Yer tikli, ilaq ad tfahmeḍ d akken mači d tiyita id-wteY di ddin, nekkini yakan ttamneY s ddin nneY am nekkini am warraw-iw; ilmend n yemnekcamen-agi akk leqbayel ttemceggaeen tibratin-nsen s isefra akken ur ifehhem ara weedaw, daymi ik-d-nniY ih tamedyazt tenefee timetti yerna amedyaz daYen yettrebbi ma yella netta yakan yerra lḥerma i yiman-is akked tmedyazt-is.
Tenniḍ-iyi-d d akken ur d-tessufYeḍ ara isefra inek s lexsas n lweqt. Melmi zemren ad sirmen imeYriyen n tmedyazt tamaziYt ad walin ammuden-ik di temkarḍit ?
Ur d-ssufYeY ara d ssaḥ kra n tketabt maena xedmaY tuYac neY les cd neY les cassettes i yicennayen akka am mass "Ait Mouloud Omar" neY "Rabah Halilou", maena walaY d akken isefra-inu ilaq ad ten-icnu win yettwasnen akken ad asen-slen leibad. Si tama-agi ulac win yesnen tamedyazt-iw axaṭar nekkini yakan ur xeddmeY ara akken ad ttwasnaY di temsalt-agi n tmedyazt, daymi taggara-agi sarmeY akken ad xedmeY taktabt. Ixuṣ-iyi kan win ara iyi-yarun s tmaziYt atan waqila seiY zhar yefka-ik-id Rebbi. Zik yeṭṭef-iyi lweqt akked daYen ur d-rriY ara ddehn-iw i wanect-a ma d tura seiY lweqt akked ttawil lḥamdullah ixuṣ kan am wakka id-nniY win ara iyi-yarun s tamaziYt.
Amek tettwaliḍ annar n teẓrigt d umekkan n umyaru di tmurt nneY ?
Annar n teẓrigt, ur yelli ara d win ixeddmen cceYl-is akken i ilaq, maena am wakken qqaren wa MEEḌUR wa d lḥeq-is. D aṣurdi i yeṭṭfen taqacuct di temsalt-agi, aṭas n umeslay Yef taluft-agi, ilaq-as umeslay weḥd-s. Ma yella d amkan n umyaru di tmurt nneY ad d-iniY icud-d Yer teẓrigt, taẓrigt tcud Yer wedrim daymi am wakken yeqqar Crif Xeddam ad t-irḥem Rebbi : "ifennanen n ssaḥ fren ur d-banen ara".
Di temẓi-k telliḍ d ameddakel aqrib n Maetub Lwennas. Ḥku-aY kra seg tallit-agi d wacu ik-d-tewwi.
Maetub lliY yid-s di l’armée. ZemreY ad d-iniY di temsalt n usefru ahat d nekk is-d-iwwin imi yerfed kra deg isefra-inu. MmeslayeY-d yakan Yef wanect-a di "la chaine 2". Maena Lwennas, ad t-irḥem Rebbi, d afennan ameqqran. Yella icennu akken iwata Daḥman Lḥerraci (Dahmane El Harrachi) akked Ccix Arab Buyezgaren (Cheikh Arab Bouyezgaren) yerna ileab akken ilaq amandul ma d taYect-is d lbuq lukan ur t-Ydiren ara. Ass-n fi t-nYan iḥebs-d ar Yur-i 1h uqbel, yerra-iyi-d taYect-nni n "Qassaman" yenna-iyi-d d akken tagi ad as-teglu s uqerruy-is. NniY-as : "A Lwennas ttḥadar iman-ik”. Allah Yaleb; ayen iḍran yeḍra, asmi it-wten s ṛsaṣ di Micli lliY deffir n tkerrust-is daYen, ḥedreY i yir taneḥdurt, yella s la santana-nni ines tazeggaYt akked sin les jeunes yewwi-d les tracts yessawalen Yer lehna, yečča tiyita di lbaṭel meskin, ladYa xedmeY asefru fell-as d tedyant-nni ass-nni kan ladYa.
Awal yesean akk azal Yur-k ?
Nnif, tirugza, leḥnana.
Tanemmirt imi iY-id-tefkiḍ kra seg wakud-ik i ublug nneY. Awal n taggara yinek.
Awal n taggara ad ak-d-iniY tanemmirt imi iyi-d-tessawled, lukan ad teẓred acḥal ferḥaY ! Teẓrid ayYer ? imi iyi-d-tufiḍ, anect-a ixdem-iyi affud akked usirem d akken llan wid yettnadin, ladYa aql-ik kečč d ttbut n waya-agi, ad ak-iseğği Rebbi.

robotstxt: allowed

filter: keep


text:
D kra n imezdaɣ di Aweqqas i ybelɛen abrid aɣelnaw wis-9. Imezdaɣ-agi suturen deg imḍebren terza temsalt akken ad d-gren iman-nsen i tifrat n iɣblan-nsen; yecban iqudas ara d-iɛeddin zdat n tmezduɣin-nsen.
Imezdaɣ-agi ugaden ɣef lmaḍra n tmezduɣin-nsen.
Maca ayagi yegla-d s twaɣ it n sin yemdanen(63-33 iseggasen) ur nessin abrid grarben yer yeɣ zer s tkerrust-nnsen.
c.w.
Aweqqas:Abelleɛ n webrid yegla-d s lmut n Baba-s akked Mmi-s -as akked Mmmi-is
D kra n imezdaɣ di Aweqqas i ybelɛen abrid aɣelnaw wis-9. Imezdaɣ-agi suturen deg imḍebren terza temsalt akken ad d-gren iman-nsen i tifrat n iɣblan-nsen; yecban iqudas ara d-iɛeddin zdat n tmezduɣin-nsen.


text:
Bgayet
Talɣa:Infobox Taɣiwant n Dzayer
Bgayet d tamanaɣt udem-is akk d usagen meqqren n tmurt n leqbayel. S wazal n 1, 000 000 n imezdaɣ (2006) Bgayet d rruḥ (iman) n wegdud aqbayli. Sennig n teglest armi d tura, Bgayet ttmmehreged yakk imdanen i tt-izedɣen neɣ i tt-iqurben.
Agbur
- 1 Amezruy
- 2 Tarakalt
- 3 Tiɣiwanin n Bgayet
- 4 Tugnatin n Bgayet
- 5 Ismal n Internet
- 6 Tizmilin
Amezruy[ẓreg | ẓreg aɣbalu]
Amezruy n Bgayet iɛeddad luluf n yiseggasen, deg umezruy atrar, deg tlemmast n leɛmer akked wakud atrat; ayagi merra yennejmaɛ-d tiḥkayin akk d tumgisent ɣef yiwet n temdint i yellan akbab n wasartu n ugdud amaziɣ.
Bgayet; tunzart, d umyi, tahregt, idammen n tudert n ugdud aqbayli, amarrezg-ik kečč i tt-izedɣen!
Bgayet gar lebḥer akk d igenwan, gar ass-a d uzekka, izri akk d imal. Tamurt n Yiṭij i d-t-yexttar-ren di yal zzman.
Di tazwara Bgayet tella d yiwet n tmurt i yexlan. Amdan iban-d deg Bgayet azal n 5000 n yiseggasen uqbel n lweqt-nneɣ; Homo sapiens (s tutlayt Talaṭinit, lemɛna-s: “amdan amusni” neɣ " amdan n tussna").
Numidia[ẓreg | ẓreg aɣbalu]
Deg wakud n Numidia, Bgayet ur tesɛi ara azzal meqqṛen imi tella tebɛed aṭas ɣef Sirta (tamanaɣt n Numidia).
Ifniqen[ẓreg | ẓreg aɣbalu]
Ifniqen llan uqbel kullec d agdud amzenzu. Ɣur-sen Bgayet tella d yiwen n umkan anda zemren ad zzenzen lqecc-nsen, ad myibdalen tiɣawsiwin d imezdaɣ n tmurt, akked ubrid yelzzm-asen ad ɛeddin am wakken ad kemmlen ɣer leswaq n tmura-nniḍen, mazal yella armi d tura yiwen n lmersa afniqi deg "Azraruḥ" (yeqreb ɣer Wedrar Ufarnu).
Ṛṛuman[ẓreg | ẓreg aɣbalu]
Seddaw Listiɛmar Arumani, mbeɛd lexsara n Yugurten, Bgayet tettusemma Saldae, tella d yiwet n temdint n tastaɣt n lɛesker n Roma. Saldae tesɛa azal meqqren deg temnaḍt tarumanit n Mureṭanya Caesariensis.
Tilin n Rruman deg Bgayet ur tesɛi lehna imi aḥric ameqqran n Yimaziɣen ugin-ten.
Lameɛna Irumaniyen bnan-d anagrawa n waman iwakken ad awin aman ɣer tmiwa anda i ten-ḥwaǧen yimezdaɣ Irumaniyen n Saldae. Anagrawa-ya yettusemma “aqua ducere” (aqueduc s Tefransist)
Aṭas n lbenyan Arumani i d-mazal ar tura, ur yeɣli ara, am temdint n Timgad.
Saldae tella daɣen d yiwet n temdint deg tmasiḥit i yesɛan ugar n 690 n leǧwameɛ.
Irumaniyen sxedmen-d tasertit n takrit akked n aseɣred, fkan-d tiɣermi tarumanit i wid akk i yesteɛrfen s uɣmar arumani, dɣa mbeɛd leqrun n tilin deg Tefriqt Ugafa, aḥric ameqqran n lɛesker n Roma deg Tefriqt llan d Imaziɣen, imi lxedma deg lɛesker n Roma tella d yiwen n ubrid ɣef tiɣermi tarumanit; ɣef wayagi ma ad nẓer ɣef leqbur n uḥeric ameqqran n lɛesker irumaniyen deg Tefrqit ad naf d ismawen imaziɣen i sɛan.
Iwandalen[ẓreg | ẓreg aɣbalu]
Iwandalen rran Saldae d tamanaɣt-nsen (429-534) imi d-kecmen deg useggas n 429, Saldae tella d yiwet gar temdinin i yesɛan ccan deg umenkad Arumani ɣef wayagi lexsara-ines tella d yiwet n twaɣit ɣef ugdud Arumani.
Iwandalen ǧǧan-d aḥric ameqqran n lɛesker deg Saldae imi d asutel n tzermant mgal ayen yeqqimen deg umenkad arumani ay tella.
Di lweqt-nni imezdaɣ n Saldae llan d Ibiẓanṭiyen akked kra n Yimaziɣen kan.
Iwandalen ur dumen ara deg Bgayet imi deg useggas n 534 Ibiẓanṭiyen kecmen ɣer Saldae ssufɣen-d Iwandalen ɣer berra, steɛmren Tafriqt Ugafa.
Ibiẓanṭiyen[ẓreg | ẓreg aɣbalu]
Amenkad Abiẓanṭi idum-d deg Tefriqt n Ugafa seg 534 armi i yexser amgaru mgal Aɛraben wid-a bdan ṭrad d Listiɛmar n Tefriqt deg wagim wis VIII (wis tmanya) (azal n 642 -705). Ibiẓanṭiyen s tzemmalt-nsen ur tɛettlen ara imi negren isutal n Yiwandalen deg Saldae. Gar tamawt, ladɣa lwandalen xesren ayen sɛan deg Tefriqt, qqimmen deg Bgayet, ɛacen gar Yimaziɣen armi ur uɣalen ur ttwaɛqalen ara merra imi d Imaziɣen tura i yellan. Ayagi merra d ayen i d-yeḍran ɣef Iṛumaniyen akked Ibiẓanṭiyen daɣen; ayagi d lwert aqdim n ugdud amaziɣ ur zmiren ad t-nekren.
Aɛraben[ẓreg | ẓreg aɣbalu]
Listiɛmar aɛrab d listiɛmar i d-yeǧǧan tikta meqqren akter n wiyaḍ ɣef umezruy n Yimaziɣen. Aɛraben xellfen Ibiẓanṭiyen deg useggas n 705 armi deg uzal n 972. Listiɛmar aɛrab n tmurt n Yimaziɣen d yiwet n twaɣit i d-yellan ɣef Yimaziɣen di tazwara armi rebḥen tilelli-nsen deg wagim wis VIII.
Takrit n Waɛraben ur tzgir ara tirrugza n Yimaziɣen, lameɛna Imaziɣen llan ɛyan imi nnuɣen aṭas n yiseggasen mgal aɛdawen i d asen-d-yezzin di yal tama, daymi xesren amgaru mgal Aɛraben.
Imaziɣen kemmlen aṭas n leqrun mbeɛd amgar-nsen mgal aɛeraben seg umkan ɣer wayeḍ, mgal yiwet n tgeldit taɛrabt ɣer tayeḍ, armi deg yiseggasen n (972–1148) imi yiwet n tgeldit tamziɣt, Iziriyen (972–1148) s timelwi n Ziri mmi-s n Mennad, teṭṭef-d tazmert deg Lezzayer. Tallit-agi tella d yiwet n tallit ur nesɛi lehna imi teččur d imenɣi akked tarkukit, Lqern wiss XI akked 13 walan-d asexdem ameqqran n tutlayt taɛrabt, imi yebda-d deg Lqern wiss XI anbaz amenyut n yiwen n udrum aɛrab i d-yekkan si Maser yettuseman Banu Hilal, daxel n wul n tmurt n Yimaziɣen.
Imi Ifaṭimiyen (yiwet n tgeldit taɛrabt i iḥekmen deg Waɛraben imi steɛmren tamurt n Yimaziɣen) wexxren-d abud-nsen ɣef Maser deg 972, mmi-s n Ziri yettusemman Buluɣin (971-984) yettwakellef-d ɣef Tefriqt Ugafa. Awexxer n tanawt taɛrabt ɣef Maser yeshel-d asnulfu n tgeldit n Yiziriyen seddaw Ḥemmad mmi-s n Buluɣin imi rebḥen-d imaziɣen tanaya-nsen.
Deg 1090 Iḥemmadiyen, aferkaw n Yiziriyen, rran Bgayet d tamanaɣt-nsen; Iḥemmadiyen ḥekmen deg Lezzayer azal n lqern (1008-1152) armi nezfen ɣef ddemma n wanbaz n Banu Hilal. Deg uzal n 1152 Amussu n Tdukli (Lmuwaḥiddin s taɛrabt) ihudd tagelda n Yiḥemmadiyen.
Amussu n Tdukli[ẓreg | ẓreg aɣbalu]
Deg uzal n wagim wiss XII, Mmi-s n Tumert (a*. 1080 - a. 1130), ccix amziɣ n lǧameɛ akked umalway n ddin yesnulfa-d tarbaɛt tamaziɣt n Amussu n Tdukli; Mmi-s n Tumert yura-d aḥric ameqqran n tektabin n ddin s tutlayt tamaziɣt.
Ɛebdelmumen (1094-1163), yiwen seg yinelmaden-is i t-id-ixellfen imi yemmut, yesnulfa-d tagelda n Tdukli deg Tin Mal (tamdint deg tlemmast n tmurt n Merruk).
Tagelda n Tdukli temɣi-d armi teḥkem-d ɣef uḥric ameqqran n Tefriqt n Ugafa; Merruk deg 1146, Lezzayer 1151, deg 1160 ḥekmen-d ɣef uḥric ameqqran n Tmazɣa. Deg 1163 armi d 1199, tikkelt tamezwarut deg umezruy n Tmazɣa, aḥric ameqqran n Yimaziɣen ɛacen seddaw yiwet n tgelda tamaziɣt.
Ugar n 300 n yiseggasen Izeyaniyen, aferkaw n Tgelda n Tdukli, ḥekmen-d ɣef Tmazɣa armi d 1516 imi Iɛetmaniyen kecmen ɣer Lezzayer.
Tagelda n Tdukli, ɣas akken d yiwet n tiddukla tamaziɣt ay tella, si tazwara-ines armi d taggara-ines, ur tesɛi ara leqsed n usellek n ugdud amaziɣ, imi d yiwet n tejmaɛt n ddin ay tella, ɣef wagi asexdem n tutlayt taɛrabt yettnerni deg tmurt n Yimaziɣen imi aḥric ameqqran n Yimaziɣen ttwaɛerben.
Agim wiss XVI yeẓra-d daɣen talalit n Tmurt n yiqbayliyen deg tlemmast n Tefriqt, imi aḥric ameqqran n Tefriqt i yettmuqulen ɣer rrif n lebḥer yella seddaw listiɛmar aɛutmani.
Tadukli n Tmurt n Yiqbayliyen[ẓreg | ẓreg aɣbalu]
Tanaya n Yiqbayliyen tɛac azal n 300 n yiseggasen armi d taslekt tafransist deg useggas n 1830.
Cwiṭ kan n yineɣmisen i d-nesɛa ɣef tallit-agi n umezruy n ugdud-nneɣ, ur neɛlim ara daɣen asmi tebda, imi ulac ikaramen ɣef wayagi. Ayen yellan mebla ccek, d wayen ixebbren iɣellaten n Yiɛetmaniyen deg tisekla-nsen akked ikaramen-nsen deg lqern 16, Iqbayliyen ḥerzen-d ɣef tlelli-nsen azal n 300 n yiseggasen.
Yal adrum deg tmura n yiqbayliyen yesɛa aseqqamu ameqqran n taddart-is i iḥekmen deg-s, yal aseqqamu yesɛa tajmaɛt, di tejmaɛt-agi tella yiwet n tejmaɛct ɛlayen, llan yimalwayen-nsen. Gar-asen, llan yirgazen yettwassnen aṭas deg tmura n Yiqbayliyen imi llan d irgazen s tirrugza.
Deg 1830 Asqamu Ameqqran n Ugdud aqbayli, i iḥekmen ɣef ugdud aqbayli merra, yessawel-d i ccix Amɣar ad yili d amalway n yiɛsekriyen n Tdukli n Tmurt n Yiqbayliyen ad ḥarben mgal Fransa u ad iɛas ɣef tlelli-s.
Tirrugza n ccix Amɣar tella sennig tɣerfant-is sɣur agdud-s imi iḥureb almi d tagara ɣef wayen yesɛan ccan; tilelli n tmurt-is akked tin n ugdud-is.
Deg taggara, agdud aqbayli yexesr ɣef ddemma n lqewwa tatrart n Fransa akked lexdeɛ n ugeldun n waɛraben yettusemman Ɛebd Lqader imi d-yefka takbabt-is ɣef Umtawa n Tafna lwaḥid Fransa; ayagi yefka-d lweqt d lǧehd i Fransa ad tkemmel ɣef wayen yeqqimen deg lebɣi n Yiqbayliyen .
Iɛetmaniyen[ẓreg | ẓreg aɣbalu]
Iɛetmaniyen seddaw n timelwi n Xir Ddin d gma-s Ɛarruǧ i d-ixelqen atrar usamer n Lezzayer, bdan aseɣwel n tama-yagi am usutel n Yiflisen n ddunit merra. Taflist-nsen ternu, temɣi-d ɣef lqrun 1600; taflist mgal lbaburat n Lmarikan deg lebḥer-nneɣ ssebba n ṭrad n Teflist Tamezwarut, akked ṭrad n Teflist tis snat, anda mmuten aṭas n yimdanen.
Bgayet deg lweqt-nni ur tesɛi ara aṭas n lɣaci imi aḥric ameqqran n yimezdaɣ-ines llan kra d Imaziɣen akked waṭas n yiflisen d lɛesker iɛetmaniyen s twacult-nsen.
Taslekt Tafransist[ẓreg | ẓreg aɣbalu]
Mbeɛd lexsara n ccix Amɣar, Aḥeddad, akked Faḍma n Sumer, aḥric ameqqran n yinelmaden-nsen ttwanfan ɣer La Nouvelle-Calédonie; ɣef tagara n taslekt n Fransa aṭas n lɣaci i ixesren ixxamen-nsen, akal-nsen, akked lḥerma-nsen.
Ɣef ayagi, azal ameqqran n lebni n Bgayet d Fransa i t-yebnan imi thudd ayen yellan uqbel n taslekt.
Fransa tebna-d lmersa n Bgayet akked tlemmast n temdint.
Fransa teqqim deg Bgayet azal n 100 n yiseggasen armi texser ṭrad deg useggas n 1962.
Bgayet n Tura[ẓreg | ẓreg aɣbalu]
Imi irumiyen ffɣen, iqbayliyen kecmen ɣer tlemmast n temdint, Bgayet teẓra timeriwt tameqqrant n yimezdaɣ, ussan-agi Bgayet s lmersa-ines tella d yiwet n temdint i imeqqren deg tmurt n Yiqbayliyen .
Tarakalt[ẓreg | ẓreg aɣbalu]
Tella deg ugafa n twilayt n Bgayet, ɣef tafsirt agrakal dɣa tettwazger sɣur asif n Summam, taɣiwant n Bgayet tella deg iri n ilel Agrakal deg ugafa d ugmuḍ dɣa tennuled tiɣiwanin n Tuǧa deg ugmuḍ, n Asif n Ɣir deg wenẓul dɣa Buxlifa d Tala Ḥemza deg wenẓul-agmuḍ.
Igemmamen (Lḥumet) n Bgayet[ẓreg | ẓreg aɣbalu]
- Acercur
- Karaman
- Bab Lluz
- Ddar Nnaṣer
- P.K. 17
- Buxyama
- Iḥeddaden
- Targa Uzemmur
- Iɣil Uɛeẓẓug
- Bir Slam
- Iriyahen
- Amafag (Aérodrome)
- Bulimaṭ
- Asif n Saket
- Adrar Ufarnu
- Amṭiq n Tafat
Tiɣiwanin n Bgayet[ẓreg | ẓreg aɣbalu]
Llant 52 (sumset sin) n tɣiwanin n Bgayet
Tugnatin n Bgayet[ẓreg | ẓreg aɣbalu]
Tamdint n Bgayet seddaw n wedrar n Yemma Guraya
Axxam n yedles "Ṭawes Ɛamruc" n Bgayet
UL = Uqbel n lweqt-nneɣ
a = azal n
Iseddagen:
Asmel n temdint n Bgayet azwel n uzday
The Columbia Encyclopedia, Sixth Edition. 2001-05.
http://www.bartleby.com/65/al/Almohads.html
http://en.wikipedia.org/wiki/Hammadid
http://www.kabylia.info/index.php/Kab/Bgayet
Ismal n Internet[ẓreg | ẓreg aɣbalu]
Tizmilin[ẓreg | ẓreg aɣbalu]


text:
» Catégorie : Non classé
Asmi d-tlul Lmeḥna-wCommentaires » 0
Sɣur Ǧebran Xalil Ǧebran
Tukkisin seg udlis :
“Ameslub, isefra-s d tengalin-is”
(The madman, his parabols and poems)- 1918
Tasuqilt n Samir Tighzert
Asmi d-tlul lmeḥna-w
Asmi d-tlul lmeḥna-w ssuṭḍeɣ-tt s uyefki n leḥṣan, eawzeɣ fell-as s tiṭ n tayri d leḥnana.
Dɣa tegma akken yakk igemmu kra yettidiren… tekseb ccbaḥa terna tazmert, tezga teǧǧuǧeg.
Akka ihi i ḥemmleɣ lmeḥna-w tḥemmel-iyi, nerna nḥemmel ayen i ɣ-d-yezzin di sin ; acku Lmeḥna-w tella ḥninet, d aleqqaq wul-is ; ihi ula d nekk rriɣ ul-iw d aleqqaq, uɣaleɣ daɣen d aḥnin
Nekk d Lemḥnaw, nella m’ara nettmeslay nettarra tirga d afriwen iss i ttafgen wussan-nneɣ, nettarra-tent d timura i wuḍan-nneɣ ; acku Lmeḥna-w tella tessen-as i wawal, iserreḥ yiles-is ; daymi serrḥeɣ ula d nekk i yiles-iw armi uɣaleɣ ssneɣ-as i wawal.
Nekk d Lemḥnaw, nella yal m’ara necnu ttebdaden-d lǧiran ɣer ṭṭiqan akken ad ḥessen i ccna-nneɣ, acku ccna-nni-nneɣ yella lqay am yillel, yessewham akken ssewhament ccfawat.
Nekk d lmeḥna-w, nella m’ara nleḥḥu ttḥekkiren-d deg-neɣ akk medden s wallen-nsen yetterriqen d tayri d ttewḥid, zgan la heddren fell-aɣ s kra ssnen d awal aziḍan ; maca ɣas akken, llan daɣ wid i ɣ-d-yettmuqulen s tismin, acku Lmeḥna-w tella d tin yettuqadren, daymi zgiɣ ttzuxxuɣ yess.
Syin Lmeḥna-w tuɣal temmut am akken yakk yettmattat kra yettidiren, dɣa griɣ-d weḥd-i rriɣ-tt ala i uḥebber d umeyyez.
Tura ma nniɣ-d kra tteettibeɣ ula d imeẓẓuɣen-iw .
Akken bɣuɣ cewwqeɣ, ur yelli w’ara yi-d-iḥessen.
Ma m’ara iliɣ tezziɣ deg iberdan, tteeddin akk yiwen ur d-yeclie deg-i.
Dɣa d acu kan iss i ttṣebbireɣ iman-iw, d leṣwat-nni iwumi selleɣ deg targit la s-qqaren :
— Muqlet, muqlet !… dayi i yeggan wergaz-nni iwumi temmut Lmeḥna-s.
Ma d asmi d-ilul lferḥ-iw…
Ma d asmi d-ilul lferḥ-iw, wwiɣ-t gar iɣallen-iw uliɣ sennig uxxam la ssawaleɣ qqareɣ-asen :
— A lǧiran… a kra n win ssneɣ… eyya-w ad twalim, atan ilul-d Lferḥ-iw assa ! ddut-d ad teẓrem amek i meqqer Lferḥ-iw yettaḍsan i yiṭij.
Dɣa wehmeɣ amek armi yiwen ur d-yusi ad iwali Lferḥ-iw !
………………………. (Yettkemmil)
Copyright © Samir Tighzert 2016


text:
Sidi Bel Abbes ( अल्जीरिया )
अन्य शहरों के बीच दूरी
- दूरी Sidi Bel Abbes - अल्जीयर्स
- दूरी Sidi Bel Abbes - Boumerdas
- दूरी Sidi Bel Abbes - ओरान
- दूरी Sidi Bel Abbes - Tebessa
- दूरी Sidi Bel Abbes - कांस्तान्तिने
- दूरी Sidi Bel Abbes - Biskra
- दूरी Sidi Bel Abbes - Setif
- दूरी Sidi Bel Abbes - Batna
- दूरी Sidi Bel Abbes - बाब Ezzouar
- दूरी Sidi Bel Abbes - अन्नाबा
- दूरी Sidi Bel Abbes - Blida
- दूरी Sidi Bel Abbes - Tiaret
- दूरी Sidi Bel Abbes - Chlef
- दूरी Sidi Bel Abbes - Bordj Bou Arreridj
- दूरी Sidi Bel Abbes - Ech Chettia
- दूरी Sidi Bel Abbes - Bejaia
- दूरी Sidi Bel Abbes - Skikda
- दूरी Sidi Bel Abbes - एल Achir
- दूरी Sidi Bel Abbes - Souk Ahras
- दूरी Sidi Bel Abbes - Djelfa
- दूरी Sidi Bel Abbes - Mascara
- दूरी Sidi Bel Abbes - जिजेल
- दूरी Sidi Bel Abbes - Medea
- दूरी Sidi Bel Abbes - Tizi Ouzou
- दूरी Sidi Bel Abbes - बेचार
- दूरी Sidi Bel Abbes - El Oued
- दूरी Sidi Bel Abbes - Tlemcen
- दूरी Sidi Bel Abbes - Relizane
- दूरी Sidi Bel Abbes - Mostaganem
- दूरी Sidi Bel Abbes - Ouargla
- दूरी Sidi Bel Abbes - एल Eulma
- दूरी Sidi Bel Abbes - सईदा
- दूरी Sidi Bel Abbes - Guelma
- दूरी Sidi Bel Abbes - Bordj El Kiffan
- दूरी Sidi Bel Abbes - ऐन Oussera
- दूरी Sidi Bel Abbes - Khenchela
- दूरी Sidi Bel Abbes - लाघौत
- दूरी Sidi Bel Abbes - ऐन Beida
- दूरी Sidi Bel Abbes - Baraki
- दूरी Sidi Bel Abbes - ओउम एल Bouaghi
- दूरी Sidi Bel Abbes - M'Sila
- दूरी Sidi Bel Abbes - Messaad
- दूरी Sidi Bel Abbes - Barika
- दूरी Sidi Bel Abbes - Ghardaia
- दूरी Sidi Bel Abbes - बेनी Mered
- दूरी Sidi Bel Abbes - Aflou
- दूरी Sidi Bel Abbes - एल Khroub
- दूरी Sidi Bel Abbes - Rouissat
- दूरी Sidi Bel Abbes - Berrouaghia
- दूरी अल्जीयर्स - Sidi Bel Abbes
- दूरी Boumerdas - Sidi Bel Abbes
- दूरी ओरान - Sidi Bel Abbes
- दूरी Tebessa - Sidi Bel Abbes
- दूरी कांस्तान्तिने - Sidi Bel Abbes
- दूरी Biskra - Sidi Bel Abbes
- दूरी Setif - Sidi Bel Abbes
- दूरी Batna - Sidi Bel Abbes
- दूरी बाब Ezzouar - Sidi Bel Abbes
- दूरी अन्नाबा - Sidi Bel Abbes
- दूरी Blida - Sidi Bel Abbes
- दूरी Tiaret - Sidi Bel Abbes
- दूरी Chlef - Sidi Bel Abbes
- दूरी Bordj Bou Arreridj - Sidi Bel Abbes
- दूरी Ech Chettia - Sidi Bel Abbes
- दूरी Bejaia - Sidi Bel Abbes
- दूरी Skikda - Sidi Bel Abbes
- दूरी एल Achir - Sidi Bel Abbes
- दूरी Souk Ahras - Sidi Bel Abbes
- दूरी Djelfa - Sidi Bel Abbes
- दूरी Mascara - Sidi Bel Abbes
- दूरी जिजेल - Sidi Bel Abbes
- दूरी Medea - Sidi Bel Abbes
- दूरी Tizi Ouzou - Sidi Bel Abbes
- दूरी बेचार - Sidi Bel Abbes
- दूरी El Oued - Sidi Bel Abbes
- दूरी Tlemcen - Sidi Bel Abbes
- दूरी Relizane - Sidi Bel Abbes
- दूरी Mostaganem - Sidi Bel Abbes
- दूरी Ouargla - Sidi Bel Abbes
- दूरी एल Eulma - Sidi Bel Abbes
- दूरी सईदा - Sidi Bel Abbes
- दूरी Guelma - Sidi Bel Abbes
- दूरी Bordj El Kiffan - Sidi Bel Abbes
- दूरी ऐन Oussera - Sidi Bel Abbes
- दूरी Khenchela - Sidi Bel Abbes
- दूरी लाघौत - Sidi Bel Abbes
- दूरी ऐन Beida - Sidi Bel Abbes
- दूरी Baraki - Sidi Bel Abbes
- दूरी ओउम एल Bouaghi - Sidi Bel Abbes
- दूरी M'Sila - Sidi Bel Abbes
- दूरी Messaad - Sidi Bel Abbes
- दूरी Barika - Sidi Bel Abbes
- दूरी Ghardaia - Sidi Bel Abbes
- दूरी बेनी Mered - Sidi Bel Abbes
- दूरी Aflou - Sidi Bel Abbes
- दूरी एल Khroub - Sidi Bel Abbes
- दूरी Rouissat - Sidi Bel Abbes
- दूरी Berrouaghia - Sidi Bel Abbes


text:
Deg taddart n Tbueemmucin, deg tɣiwant n Sedduq, azal n 7 ussan d nutni d anadi ɣef mmi-s n yiwen umeellem n yiwet n tkebbanit i ixeddmen iberdan. Aqcic-a, i yesean 05 iseggasen, azal n ssmana ur d-iban anida yerra. Imezdaɣ n tama-a tekker yakk deg-sen, s teɣzi n smana d nutni d anadi fell-as, ur t-ufin ara.
Almi d iḍelli n lḥedd, yiwen urgaz d tmeṭṭut-is, ufan-t yeṭṭes zdat yiwet tala, anda myegzamen iberdan yettwain ɣer Wat Meuc, Aqbu akked Sedduq.
ɣef wakken i heddren, wid i t-yukren ḍemeen tadrimt sɣur baba-s. Dɣa, ayen yeḍran akka i tikkelt tamezwarut deg temnaṭ-a, yessekcem tugdi ɣer wulawen n yimdanen, uggaden yakk ɣef warraw-nsen.


text:
{{Areẓqi Ayemmel}} : Dayen, Issin yeffeɣ-d, yettnuzu deg tnedlisin. D acu i d aḥulfu-inek amezwaru ?
{{Kamal Bouamara}}: am wakken qqaren : teffeɣ targit ɣer tafat ! Ayen yellan d takti kan, d asirem, d asenfar, ass-a dayen yuɣal d taɣawsa, d adlis i zemren medden ad walin, ad massen, ad ɣren … Tura ccekk ur yelli, Issin yella ; yella yisem-is, yella netta, mačči am ccix n lkanun : isem-is yella, netta ulac-it!
{{A.A}}: akken ttwaliɣ, axeddim i xedment teẓrigin L’odyssée yelha nezzeh, igerrez : afran n teɣlaft, lkaɣeḍ, lexyaḍa, … Rnu ula d ssuma-ines, tsuɛed imdanen. D acu ara d-tiniḍ ?
{{K.B}}: D tidet, axeddim xedment teẓrigin L’odysée igerrez, d amahil yeffeɣ nnun, Seg tama-ya, ulac iɛewwacen i ten-yecban. gedha s tezrigin ! Dɣa, ad farseɣ tagnit i yi-yettunefken akken ad snemreɣ aṭas aṭas amaẓrag ɣef wayen iga i udlis n teqbaylit, s umata… rnu, am wakken i d-tenniḍ, s ssuma rxisen, s tin iwumi zemren aṭas n medden…
{{A.A}}: ma yella gziɣ mliḥ, yella umgired gar umawal akked d usegzawal ; tin ɣur-s, Issin d asegzawal amezwaru n teqbaylit s teqbaylit. Uqbel ahat ad nekcem s asentel s telqey, riɣ ad aɣ-d-tiniḍ amgired gar AMAWAL akked USEGZAWAL ?
{{K.B}}: AMAWAL deg-s umuɣen n wawalen s snat (neɣ ugar) n tultayin ; d amedya, deg tama, ad tafeḍ awalen n teqbaylit (tamaziɣt), deg tayeḍ, ad tafeḍ awalen n tefransist i ten-id-iqublen. Syin ɣur-s, nezmer ad naf deg umawal 100 n wawalen, am wakken i nezmer ad naf deg wayeḍ alef, neɣ amelyun. Mačči d amḍan n wawalen swayes nezmer ad nessemgired AMAWAL akked USEGEZAWAL.
Deg wawal “asegzawal” yella wawal “asegzi”, anamek-is d “asefhem”, ama s yiwet n tutlayt, ama s snat (neɣ 03). Dɣa, deg usegzawal, awal – neɣ tawwurt– ila aṭas n yisallen ; gar yisallen i nezmer ad naf, llan wid yerzan tira akked lmenṭeq-is; llan wid yerzan tajerrumt : awal yezmer ad yili d isem, d amyag, d … ; llan wid yerzan anamek-ines yecban tabadut n wawal neɣ amegdawal-is (neɣ : ameglawal-is), atg… S wannect-a i nezmer ad nessemgired AMAWAL akked USEGZAWAL, mačči s umḍan n wawalen i yellan deg udlis. Taẓrigt n wass-a n Issin deg-s 6000 n tewwura (n wawalen), deg teẓrigin i d-iteddun ad yennerni, maca lemmer deg-s ala 500 neɣ 1000, tili yezga yettusemma d asegzawal. Ihi, ma yella iseḥḥa wawal-a, nezmer ad d-nini dakken Issin d amezwaru deg unnar …
{{A.A}}: neẓra dakken asegzawal d aglam ussnan n tutlayt, dɣa Issin d aglam n teqbaylit n wass-a. Maca akken qqaren : “taqbaylit, mačči yiwet”, seg tama ɣer tayeḍ n Tmurt n yeqbayliyen, ad naf taqbaylit temxalaf … Asteqsi-inu amezwaru : acuɣer n teqbaylit akkit, mačči n yiwet n tmeslayt kan, tin n At yemmel iseg d-tefruriḍ ? Acuɣer ur tgiḍ ara, d amedya, akken iga Jean-Marie Dallet, i d-yewwin awal ɣef teqbaylit n At Mengellat ? Asteqsi wis sin : D acu i d anamek n teqbayli n wass-a ?
{{K.B}}: d tidet, zemreɣ ad d-awiɣ awal ɣef tmeslayt n taddart-iw, n lɛerc-iw, n tama n Bgayet, … Aglamen n tmeslayin n teqbaylit ilaq ad ilin, ama s ttawil n yisegzawalen, ama s ttawil n tezrawin yettmagan deg tesdawiyin ; ass-a, deg tesdawiyin, aṭas n tmeslayin i d-yettwagelmen yakan ; s waglamen-a i nezmer ad nessiweḍ ad nissin ugar tutlayt-nneɣ. Maca deg usegzawal yecban Issin mačči ala aglam i yellan deg-s, yella deg-s daɣen uslugen n tutlayt. Tura ad d-segziɣ anamek n wawal-a.
Ass-a yella umaynut deg wayen yerzan aẓayer anmetti n teqbaylit, n tmaziɣt ; ass-a tettwaray, tettuselmad deg uɣerbaz, deg tesdawiyin, deg internet ; ttmeslayen yes-s deg yimaṭṭafen, deg tiliẓriwin, … Seg wasmi i tuɣ cwiṭ amkan-is deg uɣerbaz n tmurt n Lezzayer akked tsuddiwin-nniḍen, Leqbayel terza taluft yecban iselmaden, imnuda, imyura, imresjarnen, imeɣnasen s umata… ttemsefhamen yes-s mebla uguren imeqqranen, maca ttemlilin-d daɣen aṭas n wuguren, xersum deg wayen yerzan tira-ines akked wallalen ara yesseqdec i uselmed.
Yiwen am nekki i yellan deg unnar n uselmed akked unadi, seg tazwara n yiseggasen n 1990 ar ass-a, i yemlalen Leqbayel n yal tama, ttḥulfuɣ s wugur-a n uslugen n teqbaylit yal ass. Amek ? Mi ara yekcem uselmad n teqbaylit (tmaziɣt) ɣer tzeqqa n uselmed, ad yemlal d inelmaden i d-kkan seg yal tama n Tmurt n Leqbayel ; dɣa, aselmad mačči d tameslayt-ines ara yesselmed deg tzeqqa, ad yaf dinna taqbaylit temxalaf, tuget mačči d kra.
S Issin ihi, riɣ ad kemmleɣ deg ubrid i d-neǧren imezwura deg temsalt-a n uslugen n teqbaylit ; yewwi-d ad neɛreḍ ad d-nessufɣet talugent i teqbaylit, talugent swayes ara narut, ara neslemdet, atg. Deg ubrid-a n uslugen n teqbaylit, yella yakan wayen yettwaxedmen, ayen iɣef msefhamen wid terza temsalt, am ugemmay, ilugan n tira n wawalen akked tefyar, … yella wayen iɣef mazal ad nemsefham … Deg Issin, ɛerḍeɣ ad d-awiɣ awal ɣef teqbaylit akken ma tella, ɛerḍeɣ ad d-greɣ timgirdiwin iwulmen i yellan deg teqbaylit, ama d tid yerzan lmenṭeq, ama d tid yerzan anamek neɣ talɣa n wawalen… Issin d ttawil, d adlis iwulmen i uselmed n teqbaylit …
Γef wayen yerzan asteqsi-inek wis-sin (02), ad d-iniɣ dakken tutlayt, seg tallit ɣer tayeḍ, tettbeddil ; ihi ula d taqbaylit akken. D amedya, amawal n teqbaylit n tallit n Yusef Uqasi (lqern wis XVII- lqern wis XVIII) akked tin n wass-a yemxalaf : llan wawalen ijellun, llan wid i d-ikeččmen… Deg teqbaylit n Yusef, awalen yecban : lakul, aɣerbaz, azul, tilelli, …, ulac-iten !
{{A.A}}: asteqsi-nniḍen ad d-yawi ɣef umgired gar wawalen taqbaylit/tamaziɣt. D acu i d taqbaylit, d acu i tamaziɣt ?
{{K.B}}: ass-a yezga gar yiḍelli (amezruy) akked wazekka (imal) ; ihi yelha ma nefrez timsal, akken ad nemseham ɣef unamek n wawalen : ayen yezrin, yezri, werǧin ad d-yuɣal ; azekka, d ayen-nniḍen ; azekka, imal, ttmeyyizen-as medden, bennun-t-id. Ihi ad ɛerḍeɣ ad d-rreɣ i usteqsi-inek akka.
Seg tama n umezruy, tamaziɣt tezmer ad tili d tayemmat n « tutlayin timaziɣin » yellan ass-a, am teqbaylit, tacawit, tumẓabt, tacelḥit, tarifit, atg. S unamek-nniḍen, yezmer lḥal ahat yiwet n tmaziɣt i yellan deg tallit-nni n Mass-nsen akked tin n Yugar-iten, ur neẓri ara, ur nzemmer ad nẓer … Maca seg tallit-nni armi tin n wass-a, aṭas i yeḍran, aṭas n leqrun i yezrin deg wakal n Tmazɣa … Deg tallit n wass-a, yal tarbaɛt ( Izwawen[[Γur Imaziɣen n tama n Tipaza, d nutni i d Leqbayel, d nutni i yettmeslayen taqbaylit ; « tamaziɣt n Tmurt (Tizi Wezzu, Bgayet,Tubiret …)» qqaren-as tazwawt, imezdaɣ-ines qqaren-asen Izwawen.]] , Leqbayel, Icelḥiyen, Irifiyen, …) tettmeslay tamaziɣt-ines ; ihi tiririt-inu tamezwarut ɣef usteqsi-inek d ta : taqbaylit, d tamaziɣt n Tmurt n Leqbayel.
Deg wayen yerzan imal (azekka), d ayen-nniḍen. Da, mxalafent taktiwin, mxalafen wahilen. Llan sin d igejdanen:
– Llan wid yebɣan, yessaramen ad d-gen yiwet n tmaziɣt swayes ara msefhamen Imaziɣen sumata. Takti yecban ta, taswiɛt-a d takti kan, d ahil kan, d targit kan. Ahil yecban wa mačči s wawal i yezmer yiwen ad t-id-yessali, neɣ s tuɣalin s amezruy, …
– Llan daɣen wid i d-yelhan d tmaziɣt akken tella deg tilawt, deg wannar ; dɣa yal tarbaɛt tecɣel d tmaziɣt-ines : Leqbayel xeddmen taqbaylit, Icelḥiyen ceɣlen d tcelḥit, atg. Maca aṭas n medden ur negzim ara assaɣen yellan gar tamiwin-a n Tmazɣa ; aṭas ur nri ara ad gezmen isakaten, assaɣen yellan gar trebbaɛ-a, ama seg tama n uselmed akked unadi, ama seg tamiwin-nniḍen, yecban tasertit, timetti, tdamsa, …
{{A.A}}: asteqsi aneggaru yerza tamsalt n B/V. D acu i tenniḍ ?
K.B: wid yebɣan ad rren V deg wadeg n B, ur gzin ara acemma deg temsalt-a n tira n teqbaylit. Tira tumrist n teqbaylit mačči d tira tamsislant… Llant tirawin-nniḍen : win yebɣan ad d-yesken imesla (sons) yellan deg tmeslayt n taddart-is, yewwi-d ad yefren tira tamsislant, mačči d tira tumrist…


text:
Ṭariq Ramadan d Amaṣri deg uẓar, d Asswisi di taYlent imi ikker-d di tmurt uguglu d cikula. AsYan ur ivan d Ineslem akken iqqar netta neY Isneslem akken qqaren wiyaḍ fell-as. Maca akken ivYu iffer asYan ines afuḥan, ini ines isvegnen it-id, neY ifḍeḥ it-id akya. Nesla yas u nwala-t ar tiliẓriyin n Fransa u ḥaca wid i mazal-iten ccuren d nnya i umi ittkellix. Wanag wid i t isnen d wid isnen wid t icuvan kra ara d-yini d aḍu. Ula d tidett ines ilaq as ttvut akken ad tt nwali d tidett macci d aṛeqqeâ n tkarkas.
Iẓuran is macci d wid iccuden ar tmussni d tlelli. D mmi-s n mmi-s n Ḥasen EL Banna, win d-issulin tarvaât tarevravt Atmaten inselmen di Maṣer di 1928. A yemma yemma dacu-t wudem n tegmatt issawalen ar lmut ma macci d tin iḥiqel. S tmuYliwin ihi tisenselmin iran ad sseknun amaḍal d tirni id-ikker Ṭariq. Assa iqqar i wid is-ittaken tameẓẓuYt d akken netta idles ines d tmuYliwin ines d tid n …Turuft, d tid iqudren tid n Irufiyen d tirni! Ara d-ittnulfun!! Assmi ara yuYal Ṭariq d Arufi assen ad tenger ddunit. Ma d assa levYi-s d wayen ittmenni d ayen issargagayen wid ittewten Yef tlelli d wid itemlek tlayikit.
Ṭariq teẓwer iẓwer. Issen as i wawal d uskasi tikli. Yufa avrid i wid isqardicen yid-es acku issen timuYliwin d usirem nsen. IttYima asen am uṣeggad yundin i umargu. Nutni llan s tidett dacu illan d wayen ssaramen, netta yuni-ten akken aten irnu, aten yagar s wawal. D axabit Yef sin iḍaren. D tiḥraymit ivedden! DiYen netta aYvel ines, am Isenselmen ak ifkan Yur-es anzi, d Udayen. NYant-ett tismin fell-asen imi ifen Aâraven. Ugaren ten. Rnan ten. Udayen fkan yagi tiyita i Imaṣriyen am netta u mazal ara kkaten Ifalistiniyen ar assa. Di Fransa neY di Turuft s umata Aâraven d ineggura imi lhan d tineslemt u gguman ad nnumden.
Ihi Ṭariq Ramadan xas sdat tikamriwin n tiliẓriyin irfed awal d afessas u izga ittawi ittara akken ad isken d akken macci d aqesḥan i illa neY d aquran gar iquranen isenselmiyen. Maca mi xsint tikamriwin, mi xsan isawaḍen, mi iẓra iman is gar Inselmen i illa ad ivdu aseqdec gar wid is issellen akken aten issarki Yef tmetti turufit. Aten idegger Yer cwal d usYan. Ur ten ittweṣṣi ara ad Yren ad ṣṣegmen iman nsen akken ad revḥen u ad srevḥen. Uhu! Ayen i t iceYven d tineslemt d wamek ara tennerni, ara timYur di Turuft akken ad tessiweḍ ar iswi nsen amuqran: aYmar n umaḍal u ad sseYlin deg-s tugdi s ilugan n cariâa. Ad war sneḥdar i ugejdur d uqriḥ am wa. A war sneḥder i uṭṭellis ma ara iYurm tafat deg zal qayli.


text:
Menbeed amennuɣ ɣezzifen ukud waṭṭan, yeffeɣ ṛṛuḥ aneggaru n ucennay Aqbayli BUḤI Eebdelqader di ssbiṭaṛ n temdint tameddit n wass n Lḥed 22 Yunyu.
Buḥi ilul ass n 08/ 05/1957 di Bgayet anda i yebda isurifen-is imezwura di ccna ladɣa yessaweḍ almi yettwassen yisem-is di Tmurt n Leqbayel akkit s tezlatin-is mechuṛen am » Andalla-tt « , « Sser n Tebǧawiyin « …atg
Buḥi ikemmel ccna xas akken yehlek iseggasen-a ineggura, yessuffeɣ-d aḍebsi aneggaru deg useggas yezrin, anda i d-yewwet deg udabu n Lezzayer akked tṛuẓi deg Tmurt n Yiqbayliyen.
Eebdelqader BUḤI ad yeqqim deg wakal n Yemma Guraya anda i yeseedda tudert-is i s-yeččuṛen ul-is s Teqbaylit.
Mouloud Younsi i Tamurt.info


text:
Ɣef tmeddit-ik ass-a yulli wass, azaglu dayen yettwakkes ɣef yir-ik; azaglu nni trefdeḍ acḥal d aseggas, tkarzeḍ iḥarqan d sḥari, awal ur k-id-yuli, timenna ɣur-k teǧǧiḍ-tt i tagara. Anyir-ik ɣas yezga di lqaɛa, ass-a trefded s wallen-ik d asawen, d igenni ik-d-zaknen. Tiwwura-k ldint I waḍu n yal tama; semmeḍ, yaḥma. ɣas akken tarɣa tfekka, ḥelu tzedɣ-it tatut.
Zuɣren-k teddiḍ, qnen-k tensiḍ, mlan-ak abrid tiwwiḍt sanga akkeni id-ak-wahan. Ksan ameksa nni ik-yeksan ɣas keč teksiḍ deg yeẓṛa d ṛmel n ṣaḥra. Anida-t akka win tecqiḍ ?
Ass-a zman yetti , mi ibran I win akkeni ik-yeksan deg-s ur d srin, deg-k ur d cqin, ayen akkeni ibɣan d ayen yellan deg wakal-ik.
Ucanen zzin-ak, nɣan ameksa nni ik-yesaṛwan lmarta, tudert-ik tegra-d ger ifasen i At inezḍan, bu ineẓḍan yella yid-k ɣas twalaḍt ur tezriḍ, ɣas akkeni i teksam, ass-a yeẓra anida-tt tesga, isew-is ad yuɣal d ameksa, keč ad tuɣaleḍ ɣer ṛmel d yeẓra.
Tizi lḥif I tenwiḍ tekfa, d tameɣṛa ara izedɣen ussan-ik deg-s ak-id-iṣaḥen ma yalla ur teḥriceḍ ara ala ṭbel d lɣḍa. Tameddit-ik tebriḍ-as, iḍ tettuḍ-t ula d netta yettraǧǧu nnuba-s.
Di tfeka n tmurt-ik yessa-tt uɣebaṛ, d ilefḍan, ass-a wigi tenwiḍ yid-k id d-ddan d aɣebbaṛ ik-zwin ǧǧan ilefḍan.
Tilleli yewɛaṛ akken ad tt-id-awiḍ, mi itt-id-iwwiḍ yewɛeṛ akken ad tidireḍ deg-s. abrid n tnekra-k yeččuṛ d uguren wa tekseḍ-t wayeḍ iɣeḍel-ik, ɣas taɣliḍ tura dayen tɛardeḍ lbena n tnekra. Tawwurt teldiḍ ass-as ufus-ik d lebɣi-k ur iban s ani ara k- tesufeɣ, ucanen aten-in gunin amnaṛ, ma d bu ineẓḍan atan yebda iteẓel iḍaren-is di tesga.
Tilleli id d-ilulen ass-a ɣur-k ad tettuḍ belli d amesbaṭeli I tenɣa mačči d lbaṭel. Ass-a yettwakkes uzaglu ɣef tuyat, ik-d-igran d azaglu yurzen allaɣ.


text:
TimenYiwt-is, ass-nni n 25 yunyu 1998 di tala bunan, tessawed isem-is ad yuYal d amedya n tissas di tmurt n iqbayliyen ifuden tilelli. Isem–is isemYi-d zznad i wegdud terza lmerta, akken ad kemlen abri-is, alama wden s asirem-is.
Lwennas meetub inğer-d abrid s tikti-s d umennuY-is. TuYac-is d tirsasin, d awezYi ad yeknu, zdat lbațel uzzal, Yur-s d uffal, s imeslayen-is i t-yettruzu.
Lwennas meetub yebda amecwar n ccna n taqbaylit i wakken ad yeğğuğ timett-is ad yerr zzerb i tamhuqranit n udabu, ad yezdi tagmat iqbayliyen iYunzan tadukli, akken yiwen ur ten-yettruzu.
Lwennas meetub ifaq di tezwara d akken tamedyazt-is teYleb rrsas n uğadarmi nni n micli i t-igezmen deg aggur n tuber1988.
Lwennas meetub s tezlatin-is yennul ayen ak iceYben timetti n iqbeyliyen; d ayen i t-yeğğan yekcem i lebda netta mazal-it yedder!
Tikta-s i d-yettawi di tmedyazt-is, sakayen-t wid yețțsen, wid umi qqnen-t wallen Yef ieedda uzaylal d lbațel achal d aseggas. Izen-ines yussa-d srid i wakken ad immel i iqbayliyen amek tamurt ara tecbu timura iteddun Yer zdat.
Lwennas meetub d ameYnas idder deg usirem, ulama ur yehdir ara yenna-yaY-d si tqacuct n wedrar d akken timetti n iqbayliyen ad tehlu, a tesfed leğruh-is, ad teflali teqbaylit-is!
Lwennas meetub d amedyaz yecuban lemri n tmetti; iwelleh, iselmed, imeyyez i temsal merra, ayen ihulfa inna-t-id deg isefra-s. Ass-a, iqbayliyen merra d atmaten-is, gulen ur hniten; abrid-is a t-kemlen, asirem-is a t-awden!?


text:
Izug ass n 09/01/2011 iman n unaẓur d umeghnas amazigh, Mbarek Uleerbi “NBA”, s ger ifasen n Bab n igenwan ad idder g umalu n ufra d tamella nes. Mbarek Uleerbi, anemghur n terabbut n uẓawan Amazigh “Saghru Band”, d anaẓur-ameghnas aeerrim lli mu yejder unezgum n Tmazight d Imazighen ul. Ur iksuḍ uzlan d isekraf n w-aghezniwen, irir tillawt timerẓigt n ugherf Amazigh, ur intel g umalu n tguriwin d w-ammaken, ifeka i tili assagh nes d ifeka i w-uccen wi-nes.
Immut “NBA”, ifel-d tawja n uẓawan amazigh g ughiluf (takerẓi) d umeṭṭa, deln igenwan nes d win umussu Amazigh s imedla n tguḍi, tels tafukt nsen timelsit n tkerẓi.
« Nga win Rebbi, dar-s as ra-d nurri ».
Qim g tamella d ufra n Bab n igenwan a y Amazigh.
Mbarek Uleerbi “NBA”, ger ifassen n Bab n igenwan
Izug ass n 09/01/2011 iman n unaẓur d umeghnas amazigh, Mbarek Uleerbi “NBA”, s ger ifasen n Bab n igenwan ad idder g umalu n ufra d tamella nes. Mbarek Uleerbi, anemghur n terabbut n uẓawan Amazigh “Saghru Band”, d anaẓur-ameghnas aeerrim lli mu yejder unezgum n Tmazight d Imazighen ul. Ur iksuḍ uzlan d isekraf n w-aghezniwen, irir tillawt timerẓigt n ugherf Amazigh, ur intel g umalu n tguriwin d w-ammaken, ifeka i tili assagh nes d ifeka i w-uccen wi-nes.
Comments
-
afchadnagh g tamaynut tiznit i marra n tawja ns ula ait mas g tarabbut n saghru band
-
Illigh sellagh i udul n igllin uläerbi ghrurint wallen inu s imTTawn iddegh idda isul iga aërrim.Meqqar izrey tuqlat nnes g imjjan inu ucigh s ufughl acku idda ur ta ismid azan nnes.Iggadj iddegh meqqar iga aärrim yusey amddargu n Sizif nnig n tadawt nnes.Ira-n tibreT(Le sommet)d tbuHricit(La valeur majestueuse)i imazighn d tmazight maca ur as iri uratim(Le destin) ad issigg zeg tibreT iddegh ignugey as ujanig(Le corps) aha yagh axjuj maca tsul teghlaghalt nnes g imjjan n wi-lli usin imeddurga Dar as.Iga as ucenyal amazigh aghudwu(Le linceul)ad t issidr bab n igewan g umradan(Le paradis) nnes.
-
ina lilah wa ina lilah raji3on


text:
Warẓigen
Warẓigen d abeɛɛuc-nni yettsuɣun deg unebdu. Yemgarad wamek ay s-qqaren deg tmiwa timaziɣwalin, yernu tudert-is tessewham, aṭas n medden ur tt-nessin ara. Amur ameqqran deg-neɣ ssnen kan dakken warẓigen itteffeɣ-d deg unebdu i wakken ad aɣ-yesseḥreq s usuɣu-nni-yines. D acu kan, warẓigen mačči ala deg unebdu kan ay yettidir, wanag taḥkayt-is ɣezzifet.
Deg Tmurt n Leqbayel warẓigen yesɛa aṭas n yismawen : qqaren-as warẓigen neɣ awerǧeǧǧiḍ (neɣ werǧeǧǧi, awerǧeǧǧin, iwrejrej, warjejig) deg Yiwaḍiyen akk d tmiwa ay ten-id-iqerben, ẓẓdec (neɣ ẓẓdeč, ẓẓdeǧ, tteẓẓdeč) deg kra n tmiwa nniḍen. Qqaren-as daɣen abẓiẓ deg tama n Ɛin Lḥemmam neɣ awejwaj deg jijel d Agmuḍ n bgayet. Yella daɣen wawal warẓigen (neɣ warzigen, arzug), acku yettakk anzi ɣer "wa iẓeggen" d isem n ubeɛɛuc-agi s tmaheɣt- akk d "awerǧeǧǧiḍ", d isem yesɛan talɣa talugant, nezmer ad d-nessuddem seg-s asget war uguren (awerǧeǧǧiḍ > iwerǧeǧǧiḍen).
Warẓigen d abeɛɛuc alemmas, yesɛa ger n 2 d 5 yisuntimitren, d "azuran" u tafekka-s (ṣṣura-s) teččur d anẓaden. Warẓigen yesɛa rebɛa wafriwen. Mi ara yafeg, nezmer ad ten-nwali. Yesɛa sin wafriwen imeqqranen (d wid n ufella) akk d sin wafriwen d imecṭuḥen (wid n wadda). Afriwen-is d ifrawanen (transparents) u ttbanen-d deg-sen "yiẓuran".
Warẓigen yettidir deg tmura yeḥman. Nezmer ad t-naf deg wakk timura ay d-yezzin ɣef yilel Agrakal. Ma deg Turuft, warẓigen ur yettidir ara deg tmiwa anda ay qessḥet tegrest (ccetwa). Nezmer ad t-naf deg Fransa, maca deg Briṭanya Tameqrant, yettidir kan deg wenẓul.
Warẓigen itteffeɣ-d mi ara yebdu ad iḥemmu lḥal, deg waggur n Yunyu , yeḥwaǧ anebdu yeḥman d aɣezfan i wakk-n ad yesɛu lweqt ad yefrurex. Taṣebḥit, akk-n kan ara taweḍ teẓɣelt ɣer 22 n tfesniwin (22° C), ad yebdu warẓigen ad yettsuɣu. D amalay ay yettsuɣun i wakk-n ad d-yejbed unti, dɣa asuɣu-yagi d ayen yessefken ɣer iwerǧeǧǧiḍen i wakken ad frurxen.
Warẓigen dima nettaf-it deg yisekla (ttjur), imi din ay yettaf ayen ara yečč. Yuɣ lḥal, warzigen itett aselɣaɣ (sève) n yisekla, yettsummu-t s yiwen ujeɛbub ay yes ay ineqqer taferkit (iqcer) useklu-nni.
Unti n warẓigen tettarew timellalin-is deg yemɣan akk d yifurkawen yekkawen, yeqquren. Tezmer ad tessers ger 200 d 300 n tmellalin timecṭuḥin. Timellalin-a ad d-frurxent ger Ctember d Tuber, mi ara d-yaweḍ wemwan (lexrif). Akken kan ara d-tefrurex twekka n uwerǧeǧǧiḍ, ad tekcem s akal u ad teffer din. Tawekka-ya tezmer ad tidir alamma d 4 yiseggasen ddaw wakal !!! Yernu d aselɣaɣ n yiẓuran n yemɣan ara ttett deg tallit-a. Tawekka n uwerǧeǧǧiḍ tettbeddil talɣa 7 yiberdan deg rebɛa-yagi yiseggasen. Sakk-in, asmi ara d-teffeɣ "twekka"-ya seg wakal, ad tbeddel "aglim" i tikkelt taneggarut, u ad d-yeffeɣ seg-s ubeɛɛuc-nni yesɛan afriwen u yezmer ad yafeg, warẓigen-nni ay nessen.
Warẓigen mačči s yimi-s ay yettsuɣu, wanag yesɛa yiwet n teglimt ger wedmar-is d tɛebbuḍt-is, yetthuzzu-tt, dɣa d nettat ay d-ittgen imesli-nni (ṣṣut) yesseḥraqen. Zik, llan imassanen la ttxemmimen dakken warẓigen, ɣas yettsuɣu, maca ur yezmir ara ad isel. Anamek-is ɣas ma yella warẓigen itteg-d imesli iǧehden, maca netta d aɛeẓẓug, ur yezmir ara ad as-isel. Jean-Henri Fabre (1823-1915) d yiwen umassan n yibeɛɛac afrensis, yeɛreḍ ad d-yessebgen. Fabre yenna-d dakken mi ara t-iwali warẓigen, ad yeḥbes seg usuɣu, deg lweqt ay deg mi ara yeffer ɣef warẓigen-nni u ad yebdu ad ixeddem lḥess, warẓigen-nni ur yettsusum ara, ad ikemmel ad yettsuɣu, amzun ur yesli i wacemma. I wakken ad d-yefk ttbut(anza) dakken warẓigen ur isell ara, Fabre yewwi-d lmedfeɛ yewwet yis-s yiwen useklu (ttejra) yeččuren d iwerǧeǧǧiḍen ara yettsuɣun. ɣas lmedfeɛ-nni iga lḥess d ameqqran, iwerǧeǧǧiḍen-nni ur ssusmen ara , kemmlen la ttsuɣun, amzun acemma ur yeḍri. D aya ay yeǧǧan Fabre ad d-yini dakken iwerǧeǧǧğiḍen d iɛeẓẓugen s tidet.
D acu kan, aya yezmer ad aɣ-d-iban d aɣwali, d ayen ur nettwafham, d ayen yessewhamen. Yuɣ lḥal, ma yella awerǧeǧǧiḍ yesseqdac asuɣu-yines (ay yellan d imesli - d ṣṣut) i wakken ad d-yejbed unti-yines, ihi unti-nni-yines yessefk ad as-t-sel i wakken ad d-tas ɣur-s (!!!). Maca deg yiseggasen n 1960 d 1970, sbegnen-d yimassanen dakken unti n uwerǧeǧǧiḍ tezmer ad tsel i yimesliyen s wesnagar (fréquence) yemgaraden ɣef win ay yes nsel nekkni. Lḥess ara teg tiyita n lmedfeɛ zemren ad as-slen yemdanen, maca awerǧeǧǧiḍ ur yezmir ad as-isel.
Deg Yiwunak Yedduklen n Marikan, yettidir yiwen n ṣṣenf n warẓigen, d netta ay d abeɛɛuc yesɛan leɛmer aɣezfan akk deg umaḍal (ddunit). Wagi qqaren-as awerǧeǧǧiḍ n Temrikt n Ugafa (tawsit/ssenf Magicicada). Abeɛɛuc-agi yessewham imi asmi ara d-yefrurex, "tawekka-yines" tettidir 17 yiseggasen s ddaw tmurt, sakk-in, yettaweḍ-d wass ay deg d-tteffeɣ, tteqqel d awerǧeǧǧiḍ amengaḍ (adulte). Awerǧeǧǧiḍ-agi yettidir deg wegmuḍ (ccerq) n Yiwunak Yedduklen, u itteffeɣ-d deg tlemmast n Magu, mi ara taweḍ teẓɣelt ɣer 17 n tfesniwin (17° C). D acu kan, ayen yessewhamen ugar netta dakken awerǧeǧǧiḍ-agi, asmi ara d-yeffeɣ seg wakal, yettidir kan yiwen yiḍ. Deg yiḍ-nni ara d-ffɣen akk waytmaten-is, ad suɣen, ad frurxen, unti ad tessers timellalin-is, u mi ara yali wass, ad mmten merra.
Warẓigen ak° d tweṭṭuft[ẓreg | ẓreg aɣbalu]
Warẓigen iban-ed daɣen deg kra n tmucuha. D amedya, amauru arumi La Fontaine yeḥka-d yiwet n tengalt ɣef werǧeǧǧiḍ akk d tweṭṭuft. Deg tengalt-agi, awerǧeǧǧiḍ yeqqim la icennu s teɣzef n unebdu, deg lweqt ay deg taweṭṭuft la tqeddec i wakken ad teg lɛewla i tegrest (ccetwa). Tangalt-agi tettwassen deg tmaziɣt. Deg tmurt n Leqbayel (At Yiraten, At Dwala, Iwaḍiyen), ḥekkun-d akken d amceddal (d yiwen n ṣṣenf n uweṭṭuf, d ameqran), ay yemmuten seg usemmiḍ. Dɣa qqaren-d dakken yella wemgerrad ger uweṭṭuf akk d wemceddal. Aweṭṭuf ijemmeɛ lɛewla, deg lweqt ay deg amceddal "yettazzal kan, iteddu kan", ur yesɛi lmeɛna. ɣef waya ay d-yeqqim wanzi-nni : Deg unebdu, ḥuff, ḥuff, deg ccetwa, rḍel-iyi-d ay aweṭṭuf. "Ḥuff" anamek-is "nadi, qelleb" deg teqbaylit n Tuǧa.
Ismawen n warẓigen[ẓreg | ẓreg aɣbalu]
Ma d isem n ubeɛɛuc-agi yuklal daɣen ad as-neqqim. "Warẓigen", akken d-nniɣ sufella-yagi, yettakk anzi ɣer "wa iẓeggen" n tmaheɣt n Uhaggar. Deg tmaheɣt, awal-a anamek-is "win iẓeggen" neɣ "aɣersiw-nni iẓeggen" d acu kan, ur ssineɣ ara d acu ay d anamek n wemyag "iẓeggen" deg tmaheɣt, yernu ula d anaḍ (impératif) n wemyag-agi ur t-ssineɣ ara s ttbut. "Iẓeggen" d amaɣun (participe). Amaɣun-agi yesɛa talɣa n "ikessen" (n wemyag "eks"). Dɣa anaḍ n "iẓeggen" ad yili "eẓg". Ahat "eẓg" anamek-is "zɛeḍ, ɛeyyeḍ, suɣ", u d netta ay d-yefkan amyag n taɛrabt taɣerfant "ẓgi" ("raw yeẓgi-lek" > "la d ak-d-yeɣɣar/la d ak-d-yessawal"). Ihi, deg laṣel, "wa iẓeggen" ad yili unamek-is "win yettsuɣun". Ma d "warẓigen" ad yili yekka-d seg wawal-nni n tmaheɣt neɣ tmaziɣt taqburt.
Awal "ẓẓdec" yezmer ad yili daɣen yekka-d seg uẓar n *eẓg, dɣa ad yili ibedden kan akk d zzman (?).
Ma d awal "awerǧeǧǧiḍ", yettemcabi ɣer "warẓigen", maca wissen ma yella seg-s ay d-yekka. D acu kan, la ttxemmimeɣ dakken awal-a nezmer ad t-nesseqreb ɣer "cicada" ay yellan d isem alatini n uwerǧeǧǧiḍ. Isem-agi n "cicada" yekka-d seg tegrigit, kiccos (taglimt/membrane) et ado (cnu), meḥsub "taglimt icennun". "Kiccos-ado" n tegrigit yefkayefka-d "cicada" deg tlatinit, u aneggaru-yagi yefka-d "cigale" deg tefrensist. Deg tlatinit, "cicada" yettwanṭaq-d [čikada], dɣa yezmer lḥal ad yili "awerǧeğǧiḍ" yekka-d seg "cicada". Ta d tamuɣli-yinu tudmawant.


text:
M’i sliY mazal ara ttbergizen ijjadarmiyen di tmurt Yef Iqvayliyen iddubez wallaY iw. Amzun illa win iyi ewwten tisegnit. SarâaY kan qqimeY acku ur as izmir wallaY-iw i tagi. Seg ayen iḍran di tefsut taverkant d wayen srewten deg ilmeẓyen nneY ur umineY ara ad cemren iYalen i yir tixidas i tikkelt nniḍen. Maca nutni zemren i lâar.
Tugi ihi teqcict taqvaylit ad taY ajjadarmi aârav, inYa tt. Ulac akk-in ulac akk-a. Dacu ara d-yinni tura yiwen sennig wanecta? D tamḥeqranit deg zal qayli. Imi ajjadarmi agi iẓra ur iḍerru wacemma yid-s. Iẓra tamgarḍt taqvaylit ur teswi trren di tmurt-is netta.
Macci d tagi i tikkelt tamezwarut izegren akk-in i zzaṛv ijjadarmiyen aâraven war aḥebber, war aYilif. Ar tagara iseggassen n 90 illa iteffeY yiwen ujjadarmi d yiwet n teqcict di Micli. vava s n teqcict yugi imi taddart ak teddem awal Yef yelli-s d akken ad taY aârav. Maca mi iwala akka ujjadarmi ugin ad t nasven , ikcem asen s axxam u ituâedda Yef teqcict agi deg uxxam nsen. Ar tamart n vava-s d laânaya n yemmas. Akken, yiwen ur as inni hemma i mmi-s n Bexta.
Wanag ticarnanin nniḍen ijjadarmiyen ḍrant-ed macci s yiwet macci s snat. D ikemmicen! Tin ittwasnen seg sent d tin n Lwennas, anaẓr nneY amuqran, i iflan s aṛsas di 1988 di Micli ladYa. Jjan t am uqejmur di tmurt ittexnunus u nYil it ak d ayen ijja y’aY. Maca yuYal-d gemmaḍ-in. Ihi imi ijjadarmiyen d imqarqar ittwasetfen s uâavar, srewten ernan akken isen ihwa. Anda ufan Aqvayli ad t rekḍen, ittwasen neY ur ittwasen. Ur d-cligen deg-s.
Maca, d ijjadarmiyen neY d ijarmemmucen timti ara d-ivges uqvayli akken ad yerr tiyita, akken ad iqarraâ ḍtar izmer asent. Iveggen it id di tefsut taverkant assmi iqarqar ijjadarmiyen d iculḍen nsen si tmurt n Iqvayliyen. Eccuren ivardan, d iwemsan nsen Yef tuyat Yef sqef n tkeryas nsen ṭfen avrid ar tmurt nsen. Maca adavu azzayri amcum ur as iḍliq ara i umrar. Ittxatal s irevraven d txidas almi iten id-irra ar tmurt.
Assa d tagi kan i tifrat. Tuâeddan Yef medden, ksen sser ak Yef wid d-izgan Yef uvrid nsen tura win iten inevcen ivna fell-as. Iwweḍ-d lawan a nerr tiyita, aten neqqerqar si tmurt nneY am di 2001. Asen nessevrek tafsut ula d nekni xarttum tikkelt. Asen tt nerr d tambut!


text:
|
|
|
Lakul n tayri (Tasuqqilt n "Madrasat al Hub " n Nizar Qabani
Tayri-m a Massa, tessekcem-iyi timura unuYnu
Nekk werjin nekcim timura unuYnu
Werjin zriY, imeṭṭi d amdan
Amdan ur nessin anuYnu, d asmekti kan n wemdan
Tayri-m tessekcem-iyi timura unuYnu
Tayri-m tger-i -yi deg unuYnu
Acḥal d talliwin ttnadiY, ttnadiY tameṭṭut ara yi-isnuYnun
Tameṭṭut, umi ara ttruY Yef iYallen, am wefrux
Tameṭṭut ara yi-d ileqḍen am iceqfan n wecmux yerrẓen
Tayri-inem, a Massa, tesselmed-iyi yal yir tikli
Tesselmed-iyi ad sneqdeY afenjal-iw mara yezgen yid
Ad nadiY iḥeckulen Yer iderwicen
Ad beddeY Yef tewwura i temzuṛin
Tesselmed-iyi ad saheY deg iberdan am ubudali
Ad ttaṣraweY udem-im deg ugeffur, di zaylellu n tafat
Ad gemreY seg wallen-im ddunit n yitran
A Massa, ay uzu n tasa-w
Tayri-m a Massa, tessekcem-iyi timura unuYnu
Nekk, uqbel tayri-nneY, werjin rziY Yer tmura-a
Werjin ẓriY belli imeṭṭawen d wemdan yiwen-nnsen
Tayri-m tessekcem-iyi timura unuYnu
Amdan ur nessin anuYnu, d awehhi kan Yer wemdan
Tayri-m tesselmed iyi tikli n weqrur
JerdeY unuYen n wudem-im di leḥyuḍ
A tameṭṭut, a tin yerwin amezruy-iw
MmezleY seg yiYef n uzar armi d wayeḍ
Tayri-nneY tesselmed-iyi amek tetezzi ssaea
Mara ḥemmleY, tḥebbes ula d Tamurt tuzzya
Tesselmed iyi ayen werjin d-tewwi tedmi-w
Ihi, YriY timucuha n warrac
KecmeY ssraya d ihedman
DYa urgaY uYeY yelli-s n Ugellid
Taqcict m wallen zegzawen am waman n isaffen
M tcenfirin zun d ajeǧǧig n ṛṛemman
Yerna urgaY ukreY -tt-id am di tmucuha n Yemnayen
UrgaY efkiY-as izraren n ueeqquc d lmeṛjan
Tayri-m a Massa, terra-yi shetrifeY
Tesselmed-iyi annect iYṣeb wakud
Tayri-m a Massa, terra-yi shetrifeY
Tesselmed-iyi annect iYṣeb wakud
Acu kan :yelli-s n Ugellid ur d-tusi ara
Nacira Abrous.
Asabter yellan deffir wa | Asabter n zdat
Ulac win i d-yennan kra Yef umagrad-a. Ilik(kem) d-amdan amenzu ara d-yinin kra fell-as.


text:
Awwah, qqaren kan d ayyur n tegmat, d …, ur cukkeɣ ara ! Amek akka tura ara yiẓumm igellil, d acu ara yečč ma ara tedden neɣ i sḥur ? Acku imzenza, aṭas deg-sen yettrağun ayyur-agi i wakken ad d-ssufɣen taccarin-nnsen s tmerna n ssuma i yal asafar. Aeağaba ! Tekker ddunit ɣer laxert, mmarent-d tlufa ɣef Uqbayli am ubruri. Amzun akken drus fad, laẓ akked tmess…
Ula d isufar n wučči tuɣ deg-sen tmes, ulin ɣer tesea-u-tesein!
Win mi ara tinniḍ kilu n weksum yewweḍ 900 DA, udi s 600 DA, zzbib s 450 DA, tiskert s 500 DA, zzlabiya s 200 DA… Ad yesxinfer am tfeɣwet ! Maca annect-agi yekka-d sɣur udabu ur d-neclie deg useddu n tnezzut, yeedez ad ixeṭṭi imzenza yesserwaten akken i sen-yehwa ! Rnu amdegger d udemmer i waken a k-id-isiḥ weɣrum neɣ uyefki…
Akka i d tudert n Weqbayli deg aggur n Remḍan, yal taɣawsa tuli di ssuma, anagar tajernaṭ n uxeddam i yeqqimen akken d tameɣbunt.
Ar melmi ara tdum liḥala am ta? D acu i d-iheyya udabu zdat ubaxix-ayi?
Adabu ur d-yenni zzant wala rɣant. Am akken ur d-ḍrint ! Adabu yefnat-id zzux i wakken yesken agdud ur t-ixus wayra. Yewwi-d aksum si Lhend, a d-yesqam s 250 idinaren i kilu?
Ma d Iqbayliyen msakit, rnan asen-d ɣef acu ara sṭuqten awal: wa yessalay leḥsab acḥal n kilwat i yezmer ad yečč, wayeḍ iḥesseb acḥal n kilwat i yesruḥ deg iseggasen yezrin akken a ten-d iɣrem… tagara leḥsab-nni merra yexser! Acku at iččumar nnan-d aksum-agi ur yeḥlil ara. U yerna imdanen merra ikecm-iten ccek deg weksum yeggaren ɣer Sbiṭar. Lḥasun d ṭmee i yessuzlen amɣar. Ziɣ ar tura mazal wid yettamnen s tkerkas i d-yettawi yal tikelt udabu. Yak d trafik i ten-id-yecqan !
Deg ayyur-agi n Remḍan, inselmen ttun lislam: Ulac win ara a d-imektin igellil. Adabu mazal yexmet am uccen yettrağu… Lemmer yehda rebbi iqbayliyen tili aṭas-aya i tefra temsalt-ayi, yili texsi tmess i iceelen deg yisufar, yili tebna tmurt n Yeqbayliyen ɣef wezref d tegmat, yili yal Aqbayli ad yidir tudert n liser di tmurt n lejdud !


text:
TAJMILT (SIWEL) – Taẓuri d yiwet n twessit ur nesɛi tilisa, tettimɣur trennu deg umaḍal s umata, deg tmurt n Yiqbayliyien ladɣa.
Ihi i lmend n wass agraYlan n tmeṭṭut, i d-yettasen yal aseggas deg ass n 08 deg ayyur n meYres, ameYnas Timunent Yef tmurt Taqbaylit, Remḍan Simud, i d-fkan idurar n At Dwala, i d-yerwen aṭas n yinaẓuren d yirgazen ur ntettu, yura-d yiwen n usefru d tarzeft i tlawin Tiqbayliyin.
Ilemẓi Remḍan Simud ur yelli d amakar, ur yelli d win igezzmen iberdan d ameɣnas n talwit, d ameɣnas n Teqbaylit. ɣef waya timsulta tazzayrit tewwi-it-id ger wallen-ines, ur tettağğan ara deg lɣerḍ-is. Atan usefru-ines :
Bɣan medden ad-kem sɛun
Fella-m ttnaɣen rennun
Am-akken ur tesɛiḍ imawlan
Si zik tezgiḍ deg unezgum
Mi d-yewweḍ usigna ad kem iɣum
Tettdegireḍ ussan
Tettqabaleḍ lḥif d lehmum
Acḥal tennuɣ-ḍ d umcum
D wid i m-yekksen izerfan
Teqqar-ḍ laẓ-iw mačči d aɣrum
Di tmurt-iw deg rrif i d-yerran
Γas niY-d tidett ur sɛiY amkan
Ad iyi-srun s lḥijab ad iyi-sburran
Gullen s udem-iw ur d-iban
Simal deg-i ad ttlummun
Tganin deg-m am yiseɣan
Γur-m ad teɣilleḍ deg-m ad ɛyun
Wid i d-trebbaḍ ur tettun
Di tdukli ayen iɛeddan
D lsas n Teqbaylit yeṛzan lehmum
SIWEL 101713 Mar 17


text:
Si gar wayen ttraǧun yimezdaɣ, abrid ar taddart-nsen yeqqim d awal kan, imi acḥal-aya seg mi yeweed uselway n tɣiwant beddu n lecɣal-ines; maca ulac d acu yebdan ḥala urfan n yimezdaɣ d ayen i ten-yeǧǧan ad tt-gezmen di ṛṛay u ad ɣelqen tiwwura n tɣiwant acku ur yemgarad ara leddi ɣef uɣlaq skud ur d-tettarra wara i wayen ssuturen imezdaɣ.
Urfan n yimezdaɣ ur ḥbisen ara kan dagi, imi ula d ṛṛadyu n Tizi Wezzu tugi ad tsel neɣ ad teseeddi ṣṣut n yimezdaɣ n At Yiɣil acku d ayen yeffɣen i ubrid elaḥsab imdebbṛen n ṛṛadyu-y
Agni Ggeɣṛan – Aɣlaq n tɣiwant n At Yiɣil deg Ugni Ggeɣṛan
Si gar wayen ttraǧun yimezdaɣ, abrid ar taddart-nsen yeqqim d awal kan, imi acḥal-aya seg mi yeweed uselway n tɣiwant beddu n lecɣal-ines; maca ulac d acu yebdan ḥala urfan n yimezdaɣ d ayen i ten-yeǧǧan ad tt-gezmen di ṛṛay u ad ɣelqen tiwwura n tɣiwant acku ur yemgarad ara leddi ɣef uɣlaq skud ur d-tettarra wara i wayen ssuturen imezdaɣ.


text:
Layuṣ, agellid n Tibi, argaz n Yukast, yerza Yer Dilfi akken ad d-iẓuṛ. IbYa ad iẓer m ara d-yeğğ mmi-s ara t-iYelten neY ala. DYa inna-yas-d uṛaklum: "A d-tarweḍ aqcic, maca ad ak-ineY yerna ad yaY tameṭṭut-ik!" DYa Layuṣ, akken kan yerna uqcic Yur-es, iccud-it deg uḍar, ifka-t i yiwen deg sseklafen-ines, akken ad t-ineY. Aseklaf-nni, iwwi aqcic-nni, maca deg wakken t-iYaḍ, ibra-yas deg udrar-nni iğğa-t dinna d amuddir. Ssyen sakkin, yufa-t yiwen umeksa dYa iwwi-t i Kulibus, agellid n Kurinti. Agellid, deg-mi ur isea ara derrya, isekker-it-id d mmi-s. Isemma-yas Udipus, imi t-iwalla cuffen iḍarren-is.
Asmi meqqur Udipus, degmi i s-qqarent tziwin-is "Ur tseiḍ ara baba-k" Iga akka ula d netta yerza Yer Dilfi, ira ad iẓer anwa i d baba-s. Inna-yas uṛaklum: "Ad tenYeḍ baba-k, yerna ad taYeḍ yemma-k". Udipus, mi yesla akkenni, dYa inejla, imi yugad ad ineY baba-s, yerna ad yaY yemma-s. Imi iteddu, imugger-d deg ubrid yiwen unubli d yesseklafen-is. Anubli-nni irkeb-d tacaṛṛiṭ izuYuren igemren, ma d isseklafen-nni, wwin-d ifla, teddun Yef uḍar. Anubli akken kan iwalla Udipus, issuY fell-as: "Wexxeṛ deg ubrid, neY ad tmetteḍ!" Udipus, imi s-isla akken, yerfa, dYa inYa-ten akk. Ala yiwen i yeselken, yerwel ur iban akk anda yerra.
Udipus ikemmel abrid-is Yer Tibi. D acu zwar ad yaweḍ, isla d akken, illa zdat n tewwurt n tčiṭa-yagi Sfinga. Sfinga-yagi, ur tettağğa ara iminigen ad kecmen ar Tibi, ḥacam sefran-d yiwet n tmeseeṛaqt. Win tt-id-yufan, a t-teğğ ad yeeddi, ma d win ur tt-id-nufin ara, ad s-terẓ tizli. Maca deg wasmi d-tewweḍ Sfinga-yagi Yer tmurt-nni, werğin yelli win d-yesefran timeseereqt-nni.
Akken kan i-yewweḍ Udipus Yer zdat n tewwurt n Tibi, tḥebs-it Sfinga-nni, tenna-yas: " Di tafrara, iteddu Yef 4 iḍarren, deg uzal Yef 2, tameddit Yef 3, d acu-tt? d acu-tt? "
Udipus, inna-yas: "D amdan. M'ara d-illal, iteddu Yef 4 iḍarren, m'ara yimYur iteddu Yef 2, m'ara yewsur, iteddu s teekkazt." Akken kan i s-tesla akken, tekker Sfinga-nni, tḍeggeṛ iman-is Yef yifri, temmut.
ImezdaY n Tibi, imi slan, wwin Udipus rran-t d agellid-nnsen, degmi akken Layuṣ immut, Udipus yerra tameṭṭut-is. Urwen-d akken ssin warrac d akniwen, iwumi qqarren Pulinikis d Ityuklis, rnan-d ssnat n tullas, umi qqarent Untigun d Ismini.
Tkemmel akkenni, almi d asmi d-yeYli waṭṭan n ṭaeun Yef tčiṭa n Tibi, dYa Udipus yuzzen yiwen uneglus Yer Dilfi, akken ad d-iẓuṛ. Yenna-yas uṛaklum: " Ur ittekkes ara waṭṭan-agi i d-yeYlin fell-awen di Tibi, ḥacama tufam-d anwa i yenYan agellid Layuṣ." DYa Udipus ibda anadi. Inuda a d-yaf anwa i iḥedren i lmut n ugellid Layuṣ. Xas akkenni yeegen-as ucellak Tiṛiẓyas, inna-yas: " Ur ttnadi ara fell-as mulac ad ttendemmeḍ!" Maca xas akkenni Udipus, yuzzen wwin-d inigi-nni i iḥedren i lmut n ugellid Layuṣ. Inigi-nni imi d-iwweḍ, iḥka-yasen-id amek immut Layuṣ dYa Udipus, iqḍae ccek, netta i yenYan agellid Layuṣ. Yerna daYen inigi-nni, d netta i yewwin mmi-s n Layuṣ, asmi illul akken ad t-ineY. Imi isla akken Udipus, ifhem d akken iffeY wawal-nni n uṛaklum i s-d-innan: "Ad tenYeḍ baba-k, yerna ad taYeḍ yemma-k". Amek ara ixdem? Ikker isderYel iman-is. Ma d Yukast, nettat, txenq iman-is. Udipus, akken d aderYal, ikker inejla, tedda yed-es yelli-s Untigun, tettaṭṭaf-as afus. Teddun teddun, almi d asmi wwḍen Yer Kuluni, ar tama n Atinay, immut dinna.


text:
Browsing: Numidya
Yennayer 2968 di Wehran
AHIL N TFASKA
Sed 06/01/2018: Timlilit d tɣamsa à 10t00.
Arim 08 di yennayer 2968 : Asenṣef s inebgawen
Aram 09 di yennayer 2968 :
10t00 : Tulya tunṣibt
17t00 : Asezri n usaru s tmaziɣt … ugar
Ɣef umulli n tiddukla Numidya.
« A wid tt-iḥemmlen, amek ara tmedlem allen ». Lewnis At Mangellat.
Azul,
Amulli ameggaz i Numidya, i tid-is yakk d wid-is! Nessaram ad ternu anerni tudert-ines !..
Ɣriɣ amagrad-a ( n gma-tneɣ Hewwari Bessay deg … ugar
Aselmed n tmaziɣt di Wehran 2016/2017
Ilmend usali useggas aɣerbaz 2016/2017 n uselmed n tmaziɣt, aggay imseɛraben i yesselmad Mass Isɛed Qasem, tella-d ass n ssebt 25 Wember 2017, tikci n igerdasen d tunṭicin n yinelmaden iḍefren timsirin sɣur Mass Zeɛmuc Ssaɛd, … ugar
Tadiwennit d Ǧamel BENƐUF (D tiririt i isteqsiyen n Muḥend)
Tadiwennit d Ǧamel BENƐUF
D tiririt i isteqsiyen n Muḥend*
– Deg tazwara, anwa-t Ǧamel BENƐUF ?
– Isem n twacult-inu : Beneuf (Benaouf). Azarisem-inu : Ğamal. LuleY ass n sa (7) may yu 1960 deg … ugar
Ussan n yedles d tẓuri tajmilt i Dda Lmulud
Deg yermad i d-thegga tiddukla Numidya d asmekti n tmettant n Dda Lmulud At Mɛemmer, i d-yeɣlin aseggas-a d yermad n wesfugel n uwines n tlalit n Dda Lmulud ( 1917 – 1989), i d –ihegga … ugar
Asmekti n tmettant n Dda Lmulud
Ass n wemhad 23 Furar 2017
17t00 ar 19t00 : Isaragen ɣef Dda Lmulud sɣur Mass Djamel Benaouf, Issad kacem d wiyaḍ.
Ass n sem 24 Furar 2017
10t00 ar 120t00 : Asaru s tmaziɣt i … ugar
Arraz n weḍris amyifi i tmezgunt « Bu tfuset » di Tubiret.
Alɣu !
Tafaska umezgun amaswaḍ (tazrigt tamenzut).
Seg 10 ar 14 Yennayer 2017, di Ssaḥariǧ-Tubiret.
Tamezgunt « Bu tfuset » n terbaɛt Tigawt d wawal » n tiddukla Numidya n Wehran tessukes-d arraz n weḍris amyifi.… ugar
Yennayer di Wehran
Tazunzut
Ass n 14 di yennayer 2017 ɣef 10:00, yerza-d mass Lwali n Wehran Ɛabd El Ɣani Zaɛlan, netta d umaru amatu n useqqamu unnig n Timuzɣa mass Si El Hacimi Ɛessad, d yemdebren n temdint … ugar


text:
At Yeḥya Musa (Tamurt.info) – Iɛeggalen n Uxxam n Tmusni fkan-d akk ayen yellan deg tezmert-nsen akken ad tɛeddi tmeɣra-agi deg tegnatin igerrzen ; tanezzayt i bdan leqdic, yal yiwen d acu yeɛna.
I lmend n usfugel n yennayer « tawwurt n useggas », Axxam n Tmusni deg tɣiwant n At Yeḥya Musa di tam n Tizi-Wezzu deg tmurt n Yiqbayliyen, ihegga-d leqdic d ameqqran i tririt n wazal i wansay-a.
Iɛeggalen n Uxxam n Tmusni fkan-d akk ayen yellan deg tezmert-nsen akken ad tɛeddi tmeɣra-agi deg tegnatin igerrzen ; tanezzayt i bdan leqdic, yal yiwen d acu yeɛna. Deg tazwara inebgawen i d-yerzan ɣer uxxam n tmusssni, ddren yiwet tegnit i ten-yerran d iseggasen ɣer deffir, acku zzin-d i terbut ččan seksu s uyaziḍ ɣef tgertal; d ayen d-yernnan cbaḥa i tmaɣra-a. syin akin, yella-d wawal ɣef umezruy n yennayer d wamek i t-id-smektayen yimdanen deg yal tamnaḍt. syin ɣer-s d tagnit i ccna d tmedyazt, imi aṭas n yinaẓuren i d-yerzan ad kkin deg tmeɣra-a, ad d-nebder ger-asen: ɛli Qesṛayen d Ccix ɛmer…
I usmekti kan, imezdaɣ n temnaḍt-a – ferḥen aṭas s leqdic-a, ssarmen ad ṭṭuqtent temliliyin yecban tagi, aken ad d-skeflen agerruj i d-ǧgan lejdud.
Axxam n Tmusni d win i yettwasbedden aseggas n 2012. Leqdic-is d asnerni deg wansayen n tmurt n Yiqbayliyen akked uselmed n wazalen kked tutlayt taqbaylit.
Ihi, akken yenna umedyaz: a bab n wawal, awal-iw sel-it; a bab n wakal, ayla-k issin-it.
Tamut.info


text:
mohmad albensir
ALBENSIR
(Damsiri)
tamazight | français | English
Albensir yega yan gh inemghuren n rrwayes lli izêra Sus, negh akw Merrok, g tigariwin ad. Illul gh Tmsult gh uqbil n Ilbensiren gh useggwas n 1937. Mad yad ikka timezgida, ikes ulli, zun d akw ineggwa nnes, ittut s umarg. Lligh ar en ittimghur s imik, yufan ixef nnes izdâr ad ittengidi d indâmen n uhêwac, mkan nnit af d ittfugh ar ittendâm gh usays n usun. Ur izri yat s igh idda ikcem, afad yisin i Rribab lli yegan yat gh tmatarin n tmagit n Rrays, s trabbut n Hêmad Amentag d tin Wahruc.
Mad yad izzri yan krâd iseggwasen d trubba yad, idda s Lalman yilin gis zegh 1961 ar 1964, maca yusi ids tagezzayt n umarg, ur tin tesmyur tudert n uzwag. Yurri d ilemma s Merrok ikcem i tirruysa, isti ad gisent isker tudert nnes d twuri. Zegh 1965 ad isat ar d iseffagh tisfifin. Mekli yega anedâm ar isenmili awal, ur ikki yat s igh yega Rrays ittuyassanen, isker adghar nnes gh ubaraz n ayt umarg. Ar ittek timizar d temdinin lligh llan Icelhîyen, ar izray gh lidaàa. Afella wawal, yega Rrays Muhâmmad Albensir, negh Damsiri lli yas ttaran gh iggi n tesfifin llid issffugh. Maca, gh useggwas n 1969 tfelt tdusi nnes. Lligh idda ad ikk darsen, idêren s Tumubil, irêz, ighwi talkrusat. Mqqar yeg abidâr, ur ibdî d umarg. Idêfr tagharast nnes, yacki d akw izedgh gh Tgemmi Tumlilt, tamdint lligh gguten Icelhîyen. Mqqar yurar zun d akw wiyyâd tayri d tmukrisin n tudert, Albensir izêli, nger akw Rrways n tasut nnes, s turarin lli isker f tmukrisin mqqurnin n tsertit d tmagit, zun d tin usurs n tmazight, tin ugren, d temzgida n Tgemmi Tumlilt.
Addad ad ad ifkan i Albensir yan udem izêlin, ad t igan d Albensir. Lligh issen mas yeg amezwag n umarg lligh t tfel tdusi nnes, immagh ad as ifek atig, at isseffagh gh usurs mezzîyen lligh ran ad t gen inebâden n tmazirt. Is ur inni:
Rebbi zzayd làezz i tcelhîyt
Nettat as ligh atig innagh sawlegh
Mac atig ad ur n izri iwetta n illigh isawal d willi s isawal, acku tanebâdt ur tefki atig nnes i tcelhîyt. Nettat nnit izêra ixef nnes. Is ur yurar, zun d akw wiyyâd, addur n tgeldit, d tmurt, is ur inni mas yeg yan gh iserdâsen n tmazirt, d tirsal nnes, mac ur t gis yiwi yan, ur t izêri yan, ur as inni yan yat, ttunt, rurent f tesga, zêlin as tamettant zun d igh immut uydi gh umedduz. Is ur izêri mas d lidaàa ar sul tzâlla ghas s Abdelhalim, d Um Keltum, d Abdelwahab, izêra kullu mayad:
Men wâhd ustin a nttemjjad agellid
Ullah amk izdâr ad ax ifek mqqar d lebcklîd
Mqqar d mayan, ur ibêdi d umarg, ur ibêdi d wawal lligh t ittaru, iserfufent. Issen is is ur ili atig dar tenbâdt, mac ilat is dar winnes, willif d ilul, willis isawal, issar idsen tama immimen, mqqar tmrret. Addad ad iceqqan irzêm d i kigan n tmmariwin f Rrays, izêra sis talekkawt n inebâden, ikka aghzu lligh yurar f tmukrist n ugguren gh useggwas n 1982, tamettant ka at ikksen i tayyâd lligh yurar f tadêsa n temzgida mqquren.
Albesnir isker timidî n tesfifin, immut ass n 11 nuwanbir gh useggwas n 1989 gh Tgemmi Tumlilt.
sibouih abdellaziz


text:
Akccum n innayr
s ufugh n ujddig a tizzwa
Di amt anfrad ad yasi
asafar gh uzmz ad mmimn
ajddig zund iDuDan
gh ufus ad lli nw
igh irzm ifk tujjut
tawD g isn tzwit
tasi gisn asafar
ar tzTTa aslal n tammnt
igh tfrd azal
iD tsala astta ns
tizzwit ka agh sul
tllit a nniyt
tDuf azmz nk
ukan a y-ajddig
innagh tbbaqit
s nn fllak ttrs
gh ujarif ula adrar
ula azaghar
ur tt issiwd waDu
ula kmmin a tagut
tasi d gisn taggwat
s uDar ad ula ghwad
tsu d gisn s imi ns
asafar n wul
ad ilin imgharn
n isufughn mars
Tizzwit gh innayr
Akccum n innayr
Comments
-
ar nsnimir amara mohmmad garhou
tamdyazt n uzmz ayad
macc iggut wirzzan
amadun iql s udad n usafar
l3nsrt mohal mohal
tanmmirt
-
tanmmirt nnk a ssi hucayn f tannayt nnk
-
Azul i umedyaz nnegh :
Tadyazt nnek tafalkayt ar tesnumul tazzewit g wayyur n yannayr .Nessen is amun n tzizwa ar iseräab amun afegnan s usunD nnes ,s tawuri nnes ,s ufars nnes ilan aghabir(L’intérêt) ,s umzagh (La déffence)nnes adday ittunteg(Etre attaqué) .Amun n tzizwa ar yakka tazemni (La sagesse)i ufgan ar as yakka tiremt immimn d usafar .Tazzewit ur ar ttentag ,ar ttemzagh .Axs ur tgi tadugamt(Le symbole) n umazigh iddegh ur djin islik (Conquêrir )ca n wakal n uberraniy xas wi-n miZra g uluma(L ‘époque) n ugllid “Cicung”d wi-n unedlus ddaw ucenyal n udabu aselman n iming(L’orient) .Ur djin isdurrey(Coloniser) umazigh ca n tmazirt far ad ikkes i id babin nnes igr nnes ademnat(Fertile)negh ad issefter (Rendre quelqu’un esclave)kra n umadan negh tisdenan(Femmes)nnes.Ila tawuri nnes g tmazirt nnes.Adday ittuslek ar inzzegh amrig(L’arme) nnes far yarey(Protèger) ighf nnes zi unaruz(Au sens de convoitise)n uberraniy amttilles(Le malfaiteur,le nocturne).Ila tawuri nnes,ar yakka i wamun nnes tiram ilan asafar i tudert nnes .Isul s dghi lumn(Surtout) wa-lli izedghen idurar .Ar yakka i ighf nnes tiram tuzdigin ur itteyaDern d ufars akruran(Le produit chimique) ,tiram nna ur ufin wi-lli ssekrurn abaraz n ukraz d ukfas alley ar zi dis smummuyn .Mer ufin ad yughul ufars nsen s unsiy(Traditionnel) lli igan asafar n tudert .Tazzewt ar tsfuglu s tlalit n useggwas akerzan amaynu amazigh s tiram yaDfuDn ilan asafar wan tagwella,azenbu,amlu d ….ateg.


text:
TiTt, imi s ils
amki as nmaggar
yan d uncuD
smroin tiguriwin
tzbu yangh tayri,
yan iD, yan imik
nigh azigi nkka !
igli angh uzmz,
s mani ur nxaliD
s sin nmudda,
ur ntam
is yaZ nigh yaggug
nek didm tililli
yan dili yan…
Ktid !
A aklalyus yi d isduyn
ku awjim g satimi
n usrzem, ara zwaen,
winm da d ittar xf
irgl n tiTt iw, ur ta d alin
isur ilmma ufulki nm,
xf uzmumg iw
da tnughu tghwrit nm,
tqd ilmma tasa nu
tsmsti uncuD nm
gr izuzwa n zikk
d islin urtan
… issangh is lligh.
Ktid
a tanbruzt iw !
a amanar issilwighn inktibn iw,
igh n taggugt xf tiTt
anlli tiwit,
tamut tasa, ils kmmin kad addarn
…..syafagh km tama nwi
Ktid
a tanumcut iw
a tafilla izggern aDan iw
tawz tmatr iTs iw ad yi yawin
tssanf tillas i twutga nu ad fawnt
ilint tilit ad sul r tgt tawargit
rumsugh km yati targit
is tllit iligh
mtad is ufigh….
Ma innan !
TiTt, imi s ils
Comments
-
Azul gwma Rinas
Ghaylli s ak nnigh ghinn rad akt dagh nnigh ghid acku ur sul ufigh ad nnigh uggar ns:
Ma innan ? Nnigh tnnit f mad nnigh mad ur idrusn mad idran mad issusmn mad idusn mad ighusn s tayri n ul nk tigurwin n urin nk tsawlt d twckint zund tamghart zund tililli zund tudrt urd azgn tudrt kra tga d kra f tiwi d kra s tmmim d kra s trzag tibdit dids…
Ark snimmirgh ark ssimghurgh ar ak ttinigh ay arraw n immi TAMAZIGHT ayyuz nk !
Ar timlilit
Ujjigh ak afulki d ufra d tmurt gh tudrt
Gwmak bab n “IMRIRI N UMDLFAW” Zalhoud


text:
Ifl agh Mohamed Rouicha, Anazur Amazigh, yan gh isutar n y-irir amazigh g tmazirt negh ass n 17/01/2012 g tmdint nes Khnifra g Atlas Alemmas…, izger s ugmmad ann yaden n tudert , Rouicha yuden bahra tigira y-ad, tamadunt nes ur t tudji ad ismed i tudert nes g y-iger n tzuri… macc ifeld yat tugtt n twwuriwin s Tmazight ula ddarija tamghribit.
Tawja n imaraten n umaynu, ar tssawad afcad nes bahra irghan i tawja n Rouicha d ayr uxam nes d ti lli/wi lli t ihmlen g tmazirt ula azwag.
Ddu a Dda Muh tsunfut, iman nek illa sul ger negh .!


text:
Dayen teddez tebrez, tefra tfuk, Lezzayer teseedda (akken negmen yakk) asaḍuf imerni n tedrimt 2010. Deg-s, adabu azzayri yeqbel ad ieawen at Luḍiyat-Tielayanin deg lexlaṣ n trisiti d lgaz deg tegrest (seg nuvember ar meɣres), ad d-yefk turagin n tuǧǧwa n tkeryas seg berra i lxalat n yimeɣrasen d « wat wezref ».
Maca ugin ad qeblen aselmed n “tmaziɣt” deg tmurt n Lezzayer yakk, ugin daɣen aeiwen n imesdurar.
At Luḍyat-Tielayanin ad sen-d-sneqsen deg ssuma n tfaturt n trisiti, ma d imesdurar fiḥel. D tidet, ayen ara sen-d-sneqsen deg ssuma n lgaz, d nutni ur t-sein ara yakk?!
D acu ara nefhem deg waya?


text:
Deg uḍris-agi amaynut a nessiked ɣer wazal sɛan “Yemɣaren” n tmezgida di tikli n wass-a.
D acu ara yawin, kra n win yeqqaren ass-agi deg umezruy, di Tira, ad yerr ddehn-is deg wayen akk uran neɣ d-ǧǧan “ Yemɣaren”? D acu n lfayda ara yilin deg nadi deg iḍrisen-nsen s umata ?
Imi nezra belli yella-d umgarad ger snat n tmuɣliwin deg uselmed n tmezgida deg umezruy. Tinna, si tama I d yaqqaren d akken ansayen dduklen d Tira iwakken ad ilin di sin d lsas n liman. Tayeḍ, d tamuɣli-nni d yaqqaren d akken d Tira kan I d lsas n liman, ma d ansayen nutni a d-rnun kan s ufella I lefhama, lameɛna ur seɛɛun ara adabu di liman.
Nezra belli d snat n tmuɣliwin-agi i s nettqerrib ɣer leqraya n “Yemɣaren” n tmezgida.
Nezmer ihi, a d-nini d akken, ɣas ulamma d Tira kan s tidett i yesɛan adabu i liman, ayagi ur yettaǧǧa di ṭṭerf azal n umezruy d wansayen i deg d-ufraren yeḍrisen n “Yemɣaren”. Imi, ur nezmir ara a negzem aẓeṭṭa n umezruy. Dinna yakan i tella tnettit n yal amdan. Tinettit n tmezgida.
Ɣas ma yella ur yesɛa ara umezruy adabu di liman, ɣur-s azal i lefhama d imedya yuggten seg ayen akk d-telha tmezgida deg akud. Ihi, a d-nin d akken, yezri ur yemmut ara. Yuɣ-d aẓar. Lliqa-ines tessway ussan-nneɣ ar ass-a. Ɣas ulamma, di leqraya-nneɣ, yewwi-d lḥal a nefraq ɣer “ yirden d walim”.
S tidett, d Tira i d azal amezwaru, i d lsas i liman. Ayagi ulac deg-s ccek. D acu kan, ger leqraya n Tira d wayen i nezmer a t-nefhem, yella-d umezruy ideg ara naff aṭas n uselmed d wazalen ara ɣ-iɛiwnen di tikli-nneɣ. D wagi i d leqder i s i ylaq a nqerreb ɣer yeḍrisen n “Yemɣaren”.
Ayen akk uran “Yemɣaren”, ɣas mada gella ur yelli ara d azal amezwaru i liman, yewwi-d lḥal ur t-nɛeffes ara, ur nettaǧǧa ara di ṭṭerf leqdic-nsen d uselmed-nsen.
Si tama nniḍen, leqraya n yeḍrisen-nsen a ttili ddaw udabu n Tira. Imi ula d nutni akken ma llan deg umezruy, cudden iḍrisen-nsen d uselmed-nsen ɣer udabu n Tira.
Aṭas n lumuṛ ara ɣ-yawin iwakken a nɣeṛ iḍrisen n « Yemɣaren ».
Ur ilaq ara a nettu belli, deg ayen akk d-uran “Yemɣaren”, ulac aḍris neɣ tikta ur nbedd ara ɣef lsas n Tira. Seg-sent i d-ttleqqimen aselmed-nsen. Ttawin-aɣ a d-nagem seg-sent. A nekcem ɣer-sent. A tent nɣerr yernu deg-sent ara d-nemmager lbaḍna n wayen akk i d iweḥḥa Yillu. Ɣer “ Yemɣaren” yiwet n tmusni lqayen di Tira. Ma nessaked kan, di lemtel, ɣer Leɛqed Aqdim, aḥric amezwaru n Tira, a naff belli, snen-t, ɣran-t s telqayt. Akken t-id-yenna Yirunimus deg awal-is: “ Win ur nesin ara Tira, am akken ur yessin ara Lmasiḥ.”
S umedya-nsen, ttɛawaen-aɣ “Yemɣaren” iwakken a nɣerr s telqayt di Tira. Ttaken-aɣ-d allalen i s ara nennerni di tmusni d uselmed n Tira.


text:
Adrawal (idrawalen), glossaire (fr) - glossary (en) - glosario (es) - مسرد ج مسارد
Addad amaruz: wedrawal/udrawal (yedrawalen/yidrawalen).
Tagmuẓart: seg "adder/bder" ed "awal."
Ẓer daɣ: agdawal, amawal, amawalan, amseknawal, aɣawal, asawal, asawlan, aseknawlan, assiwel, awal, awalan, imsiwel, ssiwel, tamawalt, tamsawla, taɣawalt, taseknawalt, ttwassiwel.
Aql-iken deg - Vous êtes dans - Ustedes están en - أنتم في
Asegzawal n Tmaziɣt - Dictionnaire Amazigh - Français - Diccionario Amazigh - Español - قاموس أمازيغي - عربي
(c) Omar Mouffok - Tiddukla Tadelsant Imedyazen.


text:
Ma terzam-d ass-a ɣer Teɣremt n Wizgan ad d-tafem izenqan-is xlan,
siwa imwajhen d temwajhin ara d-temlilem. Aṭas n tmettanin i yellan
deg tudrin n tama-a. Yal yiwen d acu i d tamentilt (sebba) n
tmettant-is. Deg umedya : deg Taddart n At Salah d tilemzit n 32
iseggasen i yemmuten ardeqal n waṭṭan i tesɛa.
Maca ger wigi merra yella yiwen tamettant-is tessewham, wagi d yiwen
urgaz yesɛan 65 iseggasen deg tudert-is ufan-t warraw-is yettwamzel
iḍelli tameddit deg texxamt-is s lmus n uṣeṭṭel. Llan wid i d-yeqqaren
: d netta i yezlan iman-is imi at taddart-agi ttmeslayen d akken
ihegga aẓekka i yiman-is imallas iɛeddan. Ma d wiyaḍ qqaren: d awezɣi
ad yezlu iman-is.
Ahat tidet ad d-tbin deg tsastan ara gen fell-as.